Koottua laukkaa: syyskuuta 2012\nRoi du Ballet on poissa\nYksi suomalaisen ratsuhevoskasvatuksen menestyneimmistä tuotoksista, FWB-ori Roi du Ballet (Rotschild J - Urbino) on poissa. Tänä vuonna 20 vuotta täyttänyt ori on lopetettu. Kooltaan pieni mutta karismaltaan sitäkin suurempi Roi du Ballet on kautta aikojen parhailla pisteillä FWB-kantakirjaan hyväksytty jalostusori. Se kantakirjattiin vuonna 1996 peräti 46 pisteellä (10-10-8-8-10).\nEeva-Maija Lummikon kasvattama ja omistama ori jätti Suomeen n. 80 jälkeläistä, joiden joukossa on useita niin näyttelyissä kuin esimerkiksi laatuarvostelussakin hyvin menestyneitä hevosia. Kilparadoilla kunnostautuneista jälkeläisistä voidaan mainita mm. SM-hopeaa voittanut, GP-tasolla kilpaillut ruuna Rodin, Inter I -tasolla kilpaillut tamma Amorosa, joka kantakirjattiin 44 pisteellä sekä Prix St. Georges -tasolla kilpaillut ja näyttelyissä hyvin menestynyt tamma Tabu. Vielä tänä kesänäkin oriille syntyi kaksi jälkeäläistä.\nRoi du Ballet teki jalostusuran ohella hienon kilpauran. Se edusti Tanja Ylikosken ratsastamana Suomea EM-kisoissa vuosina 2003 ja 2005 sijoittuen vuonna 2003 tilalle 24. Vuonna 2003 ratsukko voitti myös Suomen mestaruuden. Upean suomalaisoriin kisaura täydentyi senioreiden PM-hopealla sekä joukkue- että henkilökohtaisessa kisassa vuonna 2005 ja junioreiden PM-joukkuekullalla sekä henkilökohtaisella pronssilla tanskalaisratsastajan kanssa vuonna 2007.\nTunnisteet: jalostus, jalostusoriit, Laatuarvostelu\nEBEF 2012: Videot nähtävillä\nViime vuoden tapaan parin viikon takaisessa European Breeding Event Finland -tapahtumassa videoitiin sekä kaikkien maitovarsojen että 1-3-vuotiaiden Open Sale -luokkaan osallistuneiden hevosten esiintymiset. Nämä videot ovat nyt katsottavissa You Tubessa.\nTunnisteet: kasvatus, näyttelyt\nPatrik Kitteliä ei enää nähdä Donna Uniquen satulassa\nRuotsin maajoukkueen vahvimpiin nimiin kuuluvaa Patrik Kitteliä ei enää nähdä huippulahjakkaan Donna Uniquen satulassa. Alkuvuodesta Kittelin ratsastettavaksi siirtyneen NHMM-voittajatamman omistajapariskunta Kohl on päättänyt yhteistyön Kittelin kanssa ja näin ollen myös muut Arlette Jasper-Kohlin ja Edwin Kohlin omistamat hevoset, mm. GP-tasolla kilpaileva jalostusori Silvano, siirtyvät pois Kittelin ratsastuksesta.\nYhteistyö päättyi molempien osapuolien mukaan yhteisymmärryksessä. Kittel ei pystynyt vastaamaan Kohlien toiveeseen työskennellä parsikunnan hevosten kanssa heidän juuri valmistuneella tallillaan Gestüt Peterhofissa vaan haluaa keskittyä toimintaan omalla tallillaan, joka sijaitsee yli 300 kilometrin päässä Peterhofista.\nKittelin mukaan kuluneet yhteistyövuodet Kohlien kanssa ovat olleet onnellista aikaa. Donna Uniquen piti olla Kittelin valttikortti neljän vuoden päästä Riossa järjestettäviä olympialaisia silmälläpitäen, joten nyt hänellä on edessään uuden lupauksen etsintä. Jasper-Kohl toteaa ystävyyssuhteen Kitteliin luonnollisesti säilyvän ja hän toivoo Kittelille kaikkea hyvää tulevaisuudessa.\nKohlien hevosten uusi ratsastaja on kokenut saksalainen Ulla Salzgeber. Hänelle Kohlien tarjous tuli oivaan aikaan, koska hänen ykköshevosensa Herzruf's Erbe jäi juuri pitkälle lomalle erilaisten vaivojen takia. Salzgeber on innoissaan uusista ratsuistaan, etenkin upeasta Donna Uniquesta.\nTunnisteet: kasvatus, NHMM, olympialaiset\nA.O.S.-huutokaupan kallein kouluhevonen 220 000\nJokasyksyinen A.O.S.-huutokauppa järjestettiin viime viikonloppuna. Tarjolla huutokaupassa oli valikoima tämän kesän varsoja, jalostusoriehdokkaita, potentiaalisia urheilu- ja siitostammoja sekä jo valmiita urheiluhevosia.\nTällä kertaa kaikki urheiluhevoset olivat estesukuisia ja niiden joukosta löytyi myös huutokaupan kallein hevonen, 5-vuotias ori Clinton's Star (Clinton II - Kannan). Se vaihtoo omistajaa 250 000 euron hinnalla. Toiseksi kallein hevonen oli koulusukuinen mahdollinen tulevaisuuden jalostusori Lord Schufro (L'Espoir - Sandro Hit). Tästä kaksivuotiaasta oldenburgista maksettiin 220 000 euroa.\nHuutokaupan kallein varsa oli Totilaksesta oleva ori (ei. Florencio I), jonka myyntihinta oli 60 000 euroa.\nTunnisteet: huutokauppa, jalostusoriit\nDanone-tamma 120 000 eurolla Klosterhof Medingenin huutokaupasta Suomeen\nViime viikon lopulla järjestetyn perinteisen Klosterhof Medingenin syyshuutokaupan toiseksi kallein hevonen huudettiin Suomeen. Kuusivuotiaan, nuorten hevosten luokissa kilpailleen tamman Donna Dorian (Danone I - Caprimond) myyntihinta oli 120 000 euroa. Saksalaislähteen mukaan ostaja on suomalainen kasvattaja.\nHuutokaupan kallein hevonen oli 7-vuotias tamma Donatella Versace (De Niro - Caprimond), joka myytiin 167 000 eurolla Kanadaan. Tamma on jalostusori Duke of Oldenburgin täyssisko. Kallein varsa oli puolestaan ori Fernet Menta (Fidertanz - Caprimond). Brittiläinen ostaja maksoi varsasta 25 000 euroa\nKlosterhof Medingenin huutokaupassa myytiin yhteensä 24 3-7-vuotiasta ratsua ja 27 tämän kesän varsaa. Hevosten keskihinta oli 48 400 euroa ja varsojen 10 100 euroa.\nTunnisteet: huutokauppa, jalostusoriit, kasvatus\nJessica Michelille ja Riwera de Husille Ranskan mestaruus\nRanskan kouluratsastuksen tämän hetken kärkiratsukko Jessica Michel - Riwera de Hus veivät maan mestaruuden ylivoimaisesti menneenä viikonloppuna. Michel voitti 11-vuotiaalla oldenburg-tammalla kaikki kolme GP-tasolla ratsastettua osakilpailua ja otti kultaa selvällä erolla muihin mitalisteihin nähden yhteistuloksella 224,007. Ranskalaisratsukko on napsinut kansainvälisellä tasolla hyviä sijoituksia pitkin kautta ja edusti maataan myös kesän olympialaisissa sijoittuen siellä tilalle 31.\nHopea meni Claire Gosselinille ja Karamel de Lauturelle (Gribaldi - Donbito van de Helle) tuloksella 209,267. Pronssia otti Catherine Henriquet Paradieszauberilla (Paradiesvogel - Kolibri) tuloksen ollessa 206,419.\nTunnisteet: kilpailut, tulokset\nValmennusta nuorille hevosille\nUseaan otteeseen on noussut esille se, että yhtenä keskeisenä ongelmana suomalaisen ratsuhevoskasvatuksen eteenpäin viemisessä on riittävän taitavien nuoriin hevosiin keskittyneiden ratsuttajien puute. Eri tahot ovatkin ilahduttavasti tehneet konkreettisia toimenpiteitä tämän epäkohdan korjaamiseksi. Suomen Hannover-yhdistys on jo parin vuoden ajan organisoinut Pihatosta kilparadoille -koulutusprojektia.\nMyös RJL aloitti tänä vuonna nuorten hevosten systemaattiseen treenaamiseen kannustavan koulutusohjelman, joka on avoin FWB-hevosille. Keväällä järjestettiin muutamia valmennuspäiviä ja ne saavat jatkoa tänä syksynä. Boessa järjestetään marraskuun lopulla ja joulukuun alussa valmennukset, jotka ovat avoimia 4-6-vuotiaille FWB-hevosille ja aikataulujen salliessa mukaan otetaan myös 3-vuotiaita hevosia. Valmentajana toimii Stella Hagelstam.\nSaksalainen nuorten hevosten speliasti Ulf Möller jatkaa niin ikään valmentamista Suomessa. EBEF-tapahtuman yhteydessä järjestettiin katsastustilaisuus talven valmennustilaisuuksia silmälläpitäen. Möllerin valmennuksia organisoi Master Dressage.\nTunnisteet: kasvatus, valmennus\nConnerylle Vuoden trakehner-ori 2012 -titteli\nTrakehner-ori Connery (Buddenbrock - Karo As) on valittu Vuoden trakehner-oriiksi 2012. Vuonna 1998 syntyneellä oriilla on niin jalostukseen hyväkysyttyjä poikia kuin sekä näyttelyissä että kilparadoilla menestyneitä jälkeläisiä. Koulupuolella näistä tunnetuin on NHMM-mitalisti, jalostusori Imperio (ei. Balfour xx), joka on Hubertus Schmidtin valmennuksessa. Schmidt myös omistaa osan oriista.\nItsekin kilpauran tehnyt Connery vaikuttaa Saksassa Gestüt Höremissä, jossa jalostuskäytössä ovat myös sen pojanpojat Schwarzgold ja Hancock. Conneryn isä Buddenbrock myytiin alkuvuodesta Yhdysvaltoihin.\nTunnisteet: jalostus, jalostusoriit, kasvatus, kouluratsastus, NHMM\nRuotsissa SWB-varsojen huutokauppa onnistui yli odotusten\nViime viikonloppuna Flyingessä järjestettiin tämänkesäisten SWB-varsojen huutokauppa. Mukaan oli valkoitunut 133 varsan joukosta 31, mutta paikalla oli lopulta 25 varsaa. Näistä 21 vaihtoi omistajaa huutokaupan myötä.\nHuutokaupan kallein varsa oli 300 000 kruunua maksanut orivarsa Amplitud SD (Ampere - De Niro). Myös toiseksi kallein varsa Icing for U oli Amperesta (tamma, ei. Bocelli), sen myyntihinta oli 280 000 kruunua. Kolmanneksi kallein varsa oli niin ikään koulusukuinen. Orivarsa K-Sir Metallicista (Shooting Star - Metall) maksettiin 210 000 kruunua.\nJan Brinkin Tullstorp Dressagen hankki yhdessä Hannell Dressage Stablen kanssa neljä varsaa, joista kaksi kolmen kalleimman joukosta. Brinkin oppilaat olivat myös ostomielellä liikkeellä: tansakalainen junioriratsastaja Anne Zibradntsen osti neljä varsaa ja norjalainen Camilla Christensen, joka hankki talliinsa äskettäin myös oriin Hohenstaufen II, kaksi varsaa.\nHuutokaupassa eniten jälkeläisiä eli neljä oli viime kaudet Ruotsissa vaikuttaneella KWPN-oriilla Ampere. Amperen varsojen keskihinta oli lähes 200 000 kruunua.\nHuutokauppa onnistui erinomaisesti myytyjen varsojen keskihinnan ollessa 98 800 kruunua.\nEBEFille myös kansainvälistä näkyvyyttä\nMenneenä viikonloppuna onnistuneesti läpiviety, järjestyksessään kolmas European Breeding Event Finland on saanut myös kansainvälistä näkyvyyttä. Arvostettu ja erittäin luettu kouluratsastukseen keskittynyt uutissivusto Eurodressage julkaisi tänään tapahtumaa käsittelevän jutun. Kyseisen jutun on kirjoittanut Ypäjällä paikanpäällä ollut, Saksassa asuva Päivi Aittala.\nLue juttu tästä.\nRathin ja Totilaksen tähtäimessä tuleva World Cup -kausi ja Rion olympialaiset vuonna 2016\nSaksan Matthias Alexander Rath ilmoitti taannoin, että hänen ja Totilaksen tähtäimessä ovat alkavan kauden World Cup -kilpailut ja pitkällä tähtäimellä Rion olympialaiset vuonna 2016. Rath, joka luopui Lontoon olympiapaikan tavoittelusta sairastuttuaan rauhaskuumeeseen, on nyt toipunut ja valmiina tulevaan hallikauteen. Hän ei kuitenkaan ole vielä päättänyt, missä kilpailee Totilaksella seuraavan kerran.\nRath kertoo suunnitelmissaan olevan kilpaileminen Totilaksella seuraavissa olympialaisissa Riossa neljän vuoden päästä eli vuonna 2016. Musta ori olisi tuolloin 16-vuotias. Rath muistuttaa, että myös tänä kesänä Lontoon kisoihin osallistui hevosia, jotka olivat saman ikäisiä ja tekivät siitä huolimatta erittäin hyviä suorituksia.\nRath aloittaa syksyn aikana valmentautumisen hollantilaisen Sjef Janssenin kanssa. Janssen jättäytyi Lontoon olympialaisten jälkeen pois Hollannin maajoukkueen päävalmentajan tehtävistä voidakseen keskittyä entistä paremmin ulkomaisten ratsastajien valmentamiseen ilman eturistiriitoja.\nRathin ja Janssenin yhteistyökuvio on herättänyt etenkin Saksassa paljon keskustelua. Saksan uusi maajoukkuevalmentaja Monica Theodorescu ei kuitenkaan näe asiassa mitään ongelmaa. Hänen mielestään jokainen ratsastaja valitsee itse oman kotivalmentajansa ja Janssen on yksi menestyneimmistä valmentajista. Theodorescun mukaan kouluratsastuksessa on tietyt säännöt, joita hän uskoo Janssenin ja Rathin noudattavan. "Hänellä (Rathilla) on nyt tämä hyvin erityinen hevonen ja ymmärrän, että he haluavat saada siitä ulos parhaan mahdollisen. Ehkä Janssen on avain menestykseen. Olisin iloinen siitä", kommentoi Theodorescu.\nTunnisteet: jalostusoriit, kilpailut, olympialaiset, valmennus, World Cup\nHevostietokeskus avasi Tietoportin\nHevostietokeskus on tehnyt hevosalan neuvontaa jo 15 vuotta. Tänä aikana tuotettua neuvontatietoa, tutkimustiivistelmiä ja uutisia on nyt koottu Hevostietokeskuksen nettisivuille avattuun Tietoporttiin. Tietoportti sisältää kattavasti tietoa hevosen terveydestä, hoidosta, ruokinnasta, valmennuksesta ja kasvatuksesta sekä talliympäristön hoidosta. Lisäksi sivuille on koottu asiantuntijavastauksia eri aihealueiden erityiskysymyksiin.\nTietoportin laadinnan lähtökohtana toimi kesällä toteutettu nettisivu-uudistus, jonka yhteydessä neuvontatieto erotettiin Hevostietokeskuksen muun toiminnan esittelystä omaksi kokonaisuudekseen. Tietoportti tarjoaa syvällisen ja luotettavan tietolähteen, jossa keskeinen tieto eri aihealueista on löydettävissä suoraan sivustolta, eikä edellytä siirtymistä linkkien kautta monenkirjaviin tietolähteisiin. Maksuton sivusto toimii hevosenomistajien, harrastajien ja valmentajien lisäksi tietolähteenä myös hevosalan neuvojille ja opettajille.\nYli 300 sivua kattavan sivuston sisältö on Hevostietokeskuksessa toimineiden asiantuntijoiden valikoimaa ja tuottamaa. Tietoportin sisältöä ovat olleet laatimassa FT Elena Autio (ruokinta ja hoito), FT Sanna Airaksinen (talliympäristö), rakennusmestari Juhani Halonen (tallirakentaminen), FT Susanna Kinnunen (valmennus), FT Minna-Liisa Heiskanen (hevoskasvatus), FT Arja Lehmuskero (tutkimustiivistelmät) sekä eläinlääkärit Jussi Ala-Huikku ja Katja Hautala (eläinlääkintä). Sisältöä tullaan jatkossa täydentämään.\nTunnisteet: jalostus, kasvatus, valmennus\nEBEF 2012: Paljon laadukkaita kouluvarsoja näytillä\nTänä vuonna kolmatta kertaa järjestetty European Breeding Event Finland -tapahtuma kokosi viikonloppuna Ypäjälle pari sataa hevosta, joista pääosa oli varsoja ja nuoria hevosia. Suomen Hannoveryhdistyksen yhteistyössä Oldenburg Verbandin ja Hämeen hevosjalostusliiton kanssa organisoima tapahtuma onnistui jälleen kerran mainiosti antaen kattavan käsityksen kotimaisen hevoskasvatuksen tasosta, joka etenkin maitovarsojen osalta osoittautui erittäin korkeaksi.\nTuomaristo koostui yhtä jäsentä lukuunottamatta ulkomaisista asiantuntijoista. Hevosia tapahtumassa arvostelivat Hannover Verbandin edustajat Maren Schlender, Jan Crome-Sperling sekä tuomariston suomalaisjäsen Satu Juurinen, Oldenburg Verbandin Dr. Evelin Schlotmann ja Franz-Josef Busemann sekä ZfdP-kantakirjan Marc Hahne. Hof Kasselmannissa työskentelevä Dr. Ulf Möller piti tuomaritehtäviensä lisäksi lauantaina nuorille hevosille tarkoitetun, suuren suosion saaneen valmennustapahtuman, jonka järjestivät Master Dressage ja Hevosopisto.\nLauantaina ohjelmassa oli mm. 3- ja 4-vuotiaiden hevosten Hannoverchampionaatti. Kolmivuotiaiden ylivoimainen ykkönen oli Satu ja Tuomas Juurisen viime syksynä Hannover-huutokaupasta ostama ori Scatman (Sarkozy - Fürst Heinrich, rats. Maria Pyykönen), jonka kokonaispisteet olivat 8,33. Neljävuotiaista parhaaksi arvosteltiin tamma Sandora (St. Moritz - Weltmeyer), jonka omistaa ja sitä ratsasti Kira Kanerva. Tamman pisteet olivat 7,75.\nMuille kuin hannover-hevosille avoimissa ryhmäratsastusluokissa voitto meni 3-vuotiaissa FWB-oriille Seaside Maestro (Sir Donnerhall - Michellino, kasv. & om. Ann-Christine Brunström, rats. Tiina Polso) pistein 7,92. Neljävuotiassa ykkönen oli niin ikään FWB-kantakirjaa edustava ruuna Pin Rock's Hot Shot (Hotline - Kennedy, kasv. Tiina Ristimäki, om. Heidi Paal, rats. Ira Ristimäki) tuloksella 8 pistettä.\nSunnuntai oli varattu 1-3-vuotiaille Open Sale -näyttelyyn osallistuville varsoille sekä maitovarsoille, joita paikalla oli huomattava määrä eli viitisenkymmentä. Tämänvuotiset varsat arvosteltiin useassa ryhmässä, joista yksi koostui estesukuisista varsoista.\nVuonna 2012 syntyneiden kouluvarsojen ryhmävoittajat :\nLuokka 2, kouluvarsat I:\nCherrygarden's So in Love, pisteet 8,67\n(FWB, Sansisco - Welser, kasv. Sanna Aalto, om. Nina Bergman)\nLondon Jack, 8,67\n(HANN, London Baron - Sandro Hit, kasv. Marika Nevala, om. Satu Juurinen)\nLuokka 3, kouluvarsat II:\nSir Amour, 8,92\n(OLD, Sir Donnerhall - Florestan, kasv. Niina Okkonen, om. YMPT OY, Tuominen)\nLuokka 4, kouluvarsat III:\nSödergards Emson, 8,75\n(FWB, Johnson - Midt-West Ibi-Light, kasv. & om. Söderlund Suvi)\nLuokka 5, kouluvarsat IV:\nCherrygarden's San Belizio, 8,83\n(HANN, San Amour - Belissimo M, kasv. & om. Sanna Aalto)\nBest In Show -voittajan palkinto meni jakoon, kun päivän korkeimmat pisteet saaneet orivarsat Sir Amour ja Cherrygarden's San Belizio jakoivat tittelin. Jaetulle kolmannelle sijalle ylsivät muiden ryhmien voittajat Cherrygarden's So in Love, London Jack ja Södergards Emson.\nKaikki maitovarsat sekä 1-3-vuotiaat Open Sale -osallistujat videoitiin. Videot ovat parin viikon sisällä nähtävissä You Tubessa. Linkki videoihin tulee tapahtuman nettisivulle, josta löytyvät myös tulokset. Tapahtuman katalogi, joka sisältää mm. Open Sale -näyttelyyn osallistuneet myynnissä olevat varsat, on niin ikään nähtävillä netissä.\nTunnisteet: jalostus, kasvatus, näyttelyt, tulokset\nCarl Hesterille Iso-Britannian GP-mestaruus\nBrittien historiallista olympiakultaa voittaneessa joukkueessa ratsastanut Carl Hester voitti Utophialla Iso-Britannian mestaruuden sekä Grand Prix'ssa että Grand Prix Kürissä. Grand Prix'ssa Hesterin ja Utophian voittoprosentit olivat 76,55 ja kürissä 81,800.\nMolemmissa GP-luokissa mitalikolmikko oli sama. Hesterin jälkeen toiseksi, hopealle, ratsasti myöskin olympiajoukkueeseen kuulunut Laura Bechtolsheimer, tällä kertaa hänen ratsunaan oli Andretti H. Pronssille sijoittui Michael Eilberg Half Moon Delphillä.\nHester ei antanut viime viikkoina Utophian myynnistä villeinä kiertäneiden huhujen häiritä ratsastustaan vaan suoritui radoistaan erinomaisesti ollen itsekin erittäin tyytyväinen suorituksiinsa. Ratsastusmedioissa on spekuloitu huhulla, jonka mukaan sekä Utophia että Hesterin osittain omistama ja hänen oppilaansa Charlotte Dujardinin ratsastama Valegro olisi molemmat myyty Saudi-Arabiaan. Hester on kuitenkin kiistänyt tämän. Hän on kuitenkin todennut, että myynti on aikanaan edessä.\nTunnisteet: kilpailut, olympialaiset, tulokset\nCDI3* Leudelange: Stegars voittoon GP Kürissä\nTerhi Stegarsin menestyksekäs kisaviikonloppu Luxemburgissa huipentui Grand Prix vapaaohjelman voittoon sunnuntaina. Voitto tuli luottoratsulla Axis TSF:llä hyvällä tuloksella 72,5 prosenttia maksimipisteistä.\n"Olen todella tyytyväinen ja todella väsynyt. Tänään oli kuuma päivä, ja ratsastin kaksi pikkukierroksen finaalia ja yhden ison kierroksen finaalin. Axis meni suunnitelmien mukaan, paitsi vaihdoissa joka askeleella. Se oli hyvin mukana musassa, pirteä, ja piaffe meni paremmin kuin eilen", Stegars kertoi.\nStegars on menestynyt tasaisen hyvin viime viikkoina kansainvälisissä vapaaohjelmissa. "Musiikki on ohjelmassa sama kuin viime talvena maailmancupeissa. Ohjelmaa pitää nyt vaikeuttaa, jotta saamme enemmän pisteitä. Tämä ohjelma menee jo rutiininomaisesti, ja olemme saaneet yli 70 prosentin tuloksia, joten nyt ohjelmaa voi vaikeuttaa."\nIntermediaire I -vapaaohjelmassa Stegars tuli toiseksi tallinsa 10-vuotiaalla orilla Lord Lucianolla tuloksella 70,95 prosenttia. Voiton otti hollantilainen Lynne Maas hevosella Zamora 76,3 prosentilla. Toisessa Intermediaire I –luokassa Stegars oli seitsemäs Rashilla.\nLauantaina Stegars ja Axis TSF hävisivät Grand Prix´ssä vain maamiehelle Henri Ruosteelle, joka otti voiton nuorella lupaavalla Jojo Z:lla. Ruoste ei lähtenyt vapaaohjelmaan, koska hänellä ei ole hevoselle vielä omaa ohjelmaa.\nStegars, 38, työskentelee Luxemburgissa valmennuskeskus A bis Grand Prix-tallin pääratsuttajana, valmentajana ja toimitusjohtajana. Turkulainen Ruoste, 29, on pitänyt omaa valmennus- ja myyntitallia Krefeldissä, Saksassa viime vuodesta alkaen. Ruoste toimii yhteistyössä hevoskauppias Joachim Arlin kanssa.\nCDI3* Leudelange: Suomalaisille kaksoisvoitto Grand Prix'ssa lauantaina\nHenri Ruoste ja Terhi Stegars jatkoivat hyviä otteitaan Leudelangessa Luxemburgissa lauantaina. Suomalaiset ottivat upeasti kaksoisvoiton Grand Prix'ssa, joka toimi karsintana tämänpäiväiseen GP Küriin. Ruoste otti voiton 9-vuotiaalla ruunalla Jojo Z (Ginus - Justboy) tuloksella 71,766 prosenttia. Stegars sijoittui Axis TSF:llä toiseksi prosentein 69,128. Suomalaiset olivat varsin selvästi luokan kärjessä omilla prosenttiluvuillaa, kun kolmanneksi sijoittuneen ratsukon tulos oli vain 66,277 prosenttia.\nRuosteen lauantain menestystä täydensi GP Specialin neljäs sija Don't Forget Me Not -hevosella prosentein 68,556. Tämän luokan voiton vei perjantain tapaan Christoph Koschel Rostropowitschilla tuloksella 71,733 prosenttia.\nStegars otti myös toisen sijoituksen lauantaina, kun hän ratsasti Rashilla seitsemänneksi Intermediate I -luokkaan karsivassa Prix St. Georgesissa tuloksella 67,421 prosenttia. Tässä luokassa ykköstila meni Annamieke Vincourtille ja Kansas C:lle prosentein 71,553.\nCDI4* Donaueschingen: Kanerva sijoilla 4 ja 6 lauantaina\nEmma Kanerva osallistui Donaueschingenissä lauantaina niin sanottuun "nuorten hevosten" GP-luokkaan. Ohjelma on tarkoitettu 8-10-vuotiaille hevosille, jotka ovat siirtymässä Grand Prix -tasolle ja se sisältää mm. piaffia ja passagea, mutta esimerkiksi vain yhden kokonaisen laukkapiruetin.\nKanerva oli mukana luokassa hevosilla Sini Santos ja Rock'n Rose. Sini Santoksen tulos oli 66,564 prosenttia, jolla se sijoittui neljänneksi. Rock'n Rose puolestaan oli tuloksella 65,949 prosenttia kuudes. Molemmat hevoset kilpailivat tällä tasolla ensimmäistä kertaa.\nLuokan voitti Saksan Benjamin Werndl Der Hitillä prosentein 70,513.\nKanervalla ei ole ennakkotiedoista poiketen ykköshevostaan Sini Spiritiä mukana Donaueschingenissä. Ruunan jalassa on lievää turvotusta, joten se sai jäädä kotiin tällä kertaa.\nCDI3* Leudelange: Ruoste viides Grand Prix'ssa\nHenri Ruoste jatkoi sijoituksilla myös tänään Leudelangen CDI3*-kisoissa. Hän oli ruunalla Don't Forget Me Not viidenneksi Grand Prix'ssa, joka toimi karsintana lauantain Grand Prix Specialiin. Ruosteen tulos oli 67,363 prosenttia. Tuomareiden näkemyksissä oli suurta hajontaa, kun kaksi viidestä tuomarista oli sijoittanut omissa pisteissään suomalaisratsukon kolmanneksi, yksi seitsemänneksi, yksi kahdeksanneksi ja yksi vasta tilalle 18.\nLuokan voittoon ratsasti Cristoph Koschel Rostropowitschilla prosentein 70,702. Luokkaan osallistui 25 ratsukkoa.\nTerhi Stegars otti tänään myös sijoituksen osallistuttuaan Prix St. Georgesiin. Hän oli Lord Lucianolla luokan seitsemäs tuloksella 66,289 prosenttia. Voiton otti ratsukko Lynne Maas - Zamora tuloksella 70,658 prosenttia.\nRuoste on mukana huomenna Suomen aikaa klo 15.15 alkavassa Grand Prix Specialissa. Stegars puolestaan starttaa Rashilla klo 12 alkavassa Prix St. Georgesissa ja Axiksella klo 17.30 alkavassa Grand Prix'ssa, jossa karsitaan sunnuntain GP Specialiin.\nCDI4* Donaueschingen: Kanervalle Prix St. Georgesissa reilut 64 %\nEmma Kanerva jatkoi Donaueschingenin kisoja tänään Prix St. Georges -luokalla, joka oli loppuvuodesta ratsastettavan Nürnberger Burg-Pokalin karsintaluokka. Kanerva ja 8-vuotias Fiaro Lacendos saivat tänään tuloksen 64,098 prosenttia, jolla ratsukko oli lopputuloksissa tilalla 17. Voiton 21 ratsukon luokassa vei isäntämaan Dorothee Schneider 7-vuotiaalla oriilla Fackeltanz OLD (Florencio I - Feinbrand) prosentein 70,439.\nEuropean Breeding Event Finland kokoaa tänäkin vuonna suuren määrän varsoja ja nuoria hevosia Ypäjälle\nEuropean Breeding Event Finland järjestetään tänä vuonna kolmatta kertaa. Tapahtuma on kasvattanut suosiotaan vuosi vuodelta sekä vakiinnuttanut paikkaansa tapahtumana, jonka tunnusmerkkeinä ovat kansainvälisyys, verkostoituminen, positiivinen ilmapiiri, innovatiivisuus sekä rohkeus kokeilla uusia tapoja markkinoida kotimaisen ratsukasvatuksemme tuotteita. Tästä hienona esimerkkinä jo viime vuonna lanseeratut nuorten hevosten ryhmäratsastusluokat, jotka nopeasti ovat ottaneet paikkaansa ratsastuskilpailuluokkina laajemminkin.\nTänäkin vuonna mukana jotain uutta, kuten ensimmäistä kertaa ratsastettava kilpailuluokka Hannover Championaatti 3- ja 4-vuotiaille hannoverhevosille. Talkoovoimin kerättyjä palkintoja on jaossa arvoltaan yhteensä 10 000 euron edestä, josta puhdasta rahaa liki puolet. Tilaisuudessa on mukana yhteensä yli kaksisataa hevosta; varsoja emätammoineen ja 1-5-vuotiaita nuoria hevosia.\nViikonloppu huipentuu sunnuntain Open sale -näyttelyluokkiin, joihin odotetaan mm. noin 50 tämän kesän maitovarsaa. Myyntiluokkien hevoset videoidaan sunnuntaina. Tapahtumassa 2011 ensi kertaa toteutettu videointi on kerännyt vuodessa yhteensä 23000 youtube-katsojaa.\nTuomaristo koostuu jälleen kerran kokeneista ja innostuneista asiantuntijoista, joita on mukana kolmesta eri kantakirjasta. Tuomaristoon kuuluvat Maren Schlender, Jan Crome-Sperling ja Satu Juurinen Hannover Verbandista, Dr. Evelin Schlotmann ja Franz-Josef Busemann Oldenburg Verbandista, Marc Hahne ZfdP-kantakirjasta sekä Ulf Möller Hof Kasselmannista. Testiratsastajana toimii Siiri Kyrö. Näin kasvattajilla on erinomainen mahdollisuus saada objektiivinen arvio kasvateistaan.\nLauantaina erityisesti nuoriin hevosiin keskittynyt arvostettu ratsuttaja ja valmentaja sekä NHMM-mitalisti Ulf Möller valmentaa ratsastajia ja nuoria ratsuja.\nEBEF-tapahtuman tavoitteena on luoda ja edelleen kehittää nuorten ratsuhevosten markkinointikeinoja ja luoda myyntikanavia niin kotimaahan kuin kotimaan ulkopuolellekin. Tapahtumassa on myös Suomen oloissa ainutlaatuinen mahdollisuus nähdä kerralla näin suuri määrä maitovarsoja ja nuoria hevosia. Tilaisuuteen on koko viikonlopun ajan vapaa pääsy, yleisöä palvelee kahvio A-oikeuksilla Ypäjä-hallissa ja lisäksi ravintola Ratsumestari on avoinna. Jaossa on maksuton kuvallinen katalogi, jossa kaikki osallistujat ovat lueteltuina.\nLisätietoa tapahtumasta sekä osallistujat ja aikataulut löytyvät EBEF:n omalta sivulta.\nTunnisteet: jalostus, kasvatus, näyttelyt\nCDI3* Leudelange: Ruoste jälleen toinen Rosamundella\nHenri Ruosten oli myös tänään toinen 5-vuotiaille hevosille avoimessa luokassa tammalla Rosamunde 20. Ruoste paransi tulosta eilisestä keskiarvon noustessa tänään yli kahdeksan: 8,04. Parhaat pisteet Annamaija Rantasen omistama tamma sai ravista (8,4). Selvän voiton luokassa otti eilisen tapaan Hollannin Tamar Zweistra oriilla Hexagons Charon. Ratsukon tulos oli 8,56.\nCDI4* Donaueschingen: Kanervalle ei sijoituksia avausluokassa Inter-tasolla\nEmma Kanervan ensimmäiset startit Donaueschingenin kisoissa olivat tänään Intermediate II -luokassa, jossa Kanerva ratsasti 8-vuotiailla Rock'n Rosella ja Sini Santoksella. Rock'n Rosen (Rockwell - Pinocchio) sijoitus oli tällä kertaa kahdeksas tuloksella 64,316 % ja Sini Santoksen (Sir Oldenburg - Dream of Heidelberg I) yhdeksäs tuloksella 64 %.Tamma Rock'n Rosen pisteissä oli varsin paljon hajontaa. Se sai useita kahdeksikkoja, mutta myös useita nelosia. Myös tuomariston näkemyksissä oli eroavaisuutta, kun ratsukon sijoitukset olivat eri tuomareilla välillä 5.-11.\nLuokan voiton vei Saksan Benjamin Werndl Der Hitillä (Del Gado - Welt Hit II), jonka prosentit olivat 69,895. Luokassa oli mukana 12 ratsukkoa.\nMarcela Krinke-Susmelj Sveitsin mestari\nMarcela Krinke-Susmelj vei Smeyers Molbergilla ylivoimasesti senioreiden Sveitsin mestaruuden viime viikonloppuna kokonaistuloksella 147,72. Hopeaa otti Elisabeth Eversfield-Koch hevosella Rokoko N (140.89) ja pronssia Melanie Hofmann GB Cazzago C:llä (139.43).\nCDI3* Leudelange: Ruoste toinen 5-vuotiaiden luokassa\nHenri Ruoste aloitti Leudelangen kilpailut Luxembourgissa eilen nuorten hevosten luokalla. Hän oli suomalaisomistuksessa olevalla tammalla Rosamunde (Rock Forever - Fidermark) toinen 5-vuotiaiden luokassa tuloksella 7,9. Jo viime vuonna Bundeschampionaattiin saksalaisratsastajan alla osallistunut tamma kvaalasi myös tänä vuonna Warendorfiin tuloksella 8,4 - tällä kertaa Ruosteen ratsastamana - mutta ei osallistunut kilpailuun.\nEilisen luokan voitti Hollannin Tamar Zweistra Hexagons Charonilla tuloksella 8,24. Luokkaan osallistui kuusi ratsukkoa.\nViikolla 37 kilpaillaan...\nEmma Kanerva kilpailee tällä viikolla Sini Spiritillä ensimmäistä kertaa Lontoon olympialaisten jälkeen. Kilpailupaikkana on Donaueschingen ja kyseessä ovat CDI4*-kisat. Grand Prix -luokat ratsastetaan lauantaina ja sunnuntaina. Kilpailuista tulee live-lähetystä netissä ClipMyHorse.TV:n kautta.\nTerhi Stegars ja Henri Ruoste puolestaan osallistuvat Luxembourgin Leudelangessa CDI3*-kisoihin. Stegars on ilmoittautunut mukaan pikkukierrokselle sekä Lord Lucianolla että Rushilla ja GP-luokkiin Axiksella. Ruoste kilpailee ennakkotietojen mukaan GP:ta hevosilla Jojo Z ja Don't Forget Me Not sekä 5-vuotiaiden luokassa Rosemundella.\nKotimaassa tulevana viikonloppuna ratkotaan aluemestaruuden ympäri Suomen.\nSalzgeberin Herzruf's Erbe pitkälle tauolle\nSaksalaisen Ulla Salzgeberin ykkösratsu Herzruf's Erbe jää pitkälle kilpailutauolle. Saksan kärkipareihin viime vuosina kuulunut ratsukko jättäytyi alkukesästä pois olympiapaikan tavoittelijoiden joukosta ja palasi radoille menneenä viikonloppuna CDI4*-kisoissa voittaen sekä Grand Prix'n että Grand Prix Kürin. Kisojen jälkeisenä maanantaina kotitallilleen palannut "Herzi" ei kuitenkaan liikkunut täysin puhtaasti.\n13-vuotiaan ruunan riesana ovat olleet pienet vammat jo vuodesta 2009 lähtien. Niinpä Salzgeber teki radikaalin ja omien sanojensa mukaan uskomattoman vaikean päätöksen jättää Herzi vuoden tauolle niin kilpailemisesta kuin valmennuksestakin. Ruuna muuttaa nyt Salzgeberin eläkkeellä olevan entisen huippuhevosen Rustyn seuraksi Unkariin, jossa se sa nauttia säiden salliessa laitumellaolosta ympärivuorokautisesti. Salzgeberin mukaan vuoden päästä nähdään, miten tauko on vaikuttanut ja mikä hänen ykkösratsunsa vointi silloin on.\nTunnisteet: kilpailut, valmennus\nJan Bemelmans lopettaa Espanjan maajoukkuevalmentajan tehtävät\nEspanjan maajoukkueen peräsimessä peräti 15 vuotta ollut saksalainen Jan Bemelmans jättää tehtävän. Espanjan tähän mennessä parhaat saavutukset arvokilpailuissa, kolme hopeaa ja viisi pronssia, sijoittuvat Bemelmansin valmentajakaudelle. Menestys kulminoitui erityisesti vuoden 2004 Ateenan olympialaisiin, joista Espanja otti hopeaa joukkueena ja Beatriz Ferrer-Salat henkilökohtaisesti pronssia.\nMyös Suomen Alexandra Malmströmin valmennusapuna ollut Bemelmans aikoo jatkossa etsiä uusia ammatillisia haasteita omalle uralleen. Espanjan maajoukkue puolestaan etsii uutta valmentajaa, mutta keskusteluja ei kenenkään kanssa ole vielä asiasta aloitettu.\nTunnisteet: kouluratsastus, olympialaiset, valmennus\nRathille jälleen uusi ratsu Schockemöhleltä\nPaul Schockemöhle on myynyt 3-vuotiaan oriin Don Frederic (Don Frederico - Wolkentanz I) kilpailuoikeudet Ann Kathrin Linsenhoffille. Don Frederic oli Mecklenburgin viime syksyn köörungin voittajaori ja se hyväksyttiin myös Hannoverissa tämän kevään köörungissa ratsain esitettynä.\nLinsenhoff on saksalaisratsastaja Matthias Alexander Rathin äitipuoli ja tarkoitus onkin, että ori siirtyy Rathin ratsastettavaksi. Linsenhoffilla ja Schockemöhlellä on jo entuudestaan vastaavanlaisella järjestelyllä kaksi yhteistä oriitta: Totilas ja Bretton Woods. Lisäksi Schockemöhlen ori Fürst Romancier kuuluu Rathin valmennuksessa oleviin hevosiin.\nTunnisteet: jalostus, jalostusoriit\nSandoz Sil Breeders' Prizen ykkönen\nViikonloppuna Ypäjällä kilpailtiin Nuorten hevosten festivaalin merkeissä. Samalla ratkottiin Breeders' Prize -kilpailun voittaja. Vain FWB-hevosille avoimessa kisassa oli tänä vuonna mukana yhdeksän hevosta. Voiton molemmissa osakilpailuissa ja näin myös koko kisassa otti Stella Hagelstamin ratsastama Sandoz Sil (Sir Donnerhall - Florestan I). Myös NHMM-kisoihin tänä kesänä osallistuneen ruunan omistaa Inkeri Kostiainen ja sen on kasvattanut Sanna Silvo. Toiseksi kokonaiskisassa sijoittui Krista Taipale-Kovalaisen ratsastama ja omistama Don Royal (Don Romantic - May Sherif, kasv. Riitta Westerholm). Don Royal oli ensimmäisessä osakilpailussa kolmas ja toisessa toinen. Kolmannen tilan kokonaiskisassa otti Lowlands Sandro Rock (Sandro Hit - High Valley Z, om. Päivi Kokko, kasv. Anne-Mari ja Jyri Pekonen), jota ratsasti Maria Pyykönen. Tämä ratsukko otti osakilpailuissa sijat kaksi ja viisi.\nMyös RJL:n 5-vuotis Derby oli ohjelmassa viikonloppuna. Hagelstam otti kisassa kaksoisvoiton New Hill Ltd:n kasvattamilla ja omistamilla hevosilla. Ylivoimainen ykkönen oli jalostukseen hyväksytty ori New Hill Rossellini (Rousseau - Rosenkavalier) ja toiseksi tuli tamma New Hill Julifour (Rubinero - Alcatraz). Kisa kärsi pienoisesta osallistujakadosta, mukana oli vain viisi ratsukkoa.\nNuorten hevosten festivaalin yhteydessä järjestettiin myös Hevosopiston GP-sarjan osakilpailu. Maan kärkinimet olivat jättäneet kisan väliin ja osallistujia oli tällä kertaa neljä. Tulostaso jäi vaatimattomaksi voittajaratsukon Anna-Leena Meller - Mauser prosenttien ollessa 58,440. Toiseksi sijoittui Maija Pakarinen Vino Nobilella tuloksella 54,894 %.\nTunnisteet: kasvatus, kilpailut, tulokset\nStegarsille voitto Intermediate I Kürissä\nTerhi Stegars päätti CDI4*-kisat Perl Brogissa komeasti voittoon Intermediate I Kürissä. Stegarsin ja Lord Lucianon voittotulos oli 73,425 prosenttia. Luokassa oli mukana kahdeksan ratsukkoa.\nPerl Borgin kisat olivat kaikenkaikkiaan onnistuneet suomalaisratsastajan osalta, hän otti sijoituksen jokaisesta startistaan.\nStegars ja Axis upeasti kolmansia Perl Borgin Grand Prix Kürissä\nTerhi Stegars otti oriilla Axis TSF hienosti kolmannen sijan Perl Borgin neljän tähden kouluratsastuskilpailujen GP vapaaohjelmassa Saksassa lauantaina illalla. Perjantain GP-karsinnassa ratsukko oli yhdeksäs kahden ison rikkeen rokottaessa pisteitä, vapaaohjelmassa ratsastaja terästäytyi lupauksensa mukaisesti. "Perjantaina hevonen olisi ollut hyvä, mutta minä himmailin, tänään taas viritin radalla kaiken mikä oli viritettävissä. Nyt ratsastin itse täysillä tehoilla, mutta hevonen oli tosi laiska, täällä on ollut erittäin kuuma päivä. Helle verotti Axiksen voimia, verryttelyssä se oli tosi hyvä, mutta radalle päästyään se henkäisi ja päätti ryhtyä lomalle", Stegars kertoi.\n"Yleensä pyrin ratsastamaan mahdollisimman eleettömästi, mutta nyt piti pistää kaikki likoon ja työskennellä hevosenkin puolesta. Päätin että hengitän ulos vasta kun musiikki loppuu. Tämä oli työvoitto," Stegars huokaisei naurahtaen.\nRatsukon tulos oli 72.43 prosenttia mahdollisista maksimipisteistä, mikä jäi hieman parin Wiesbadenissa toukokuussa tekemästä ennätyksestä 73.83 %. Saksan Ulla Salzgeber otti kilpailussa voiton ratsulla Herzruf's Erbe (79.55%) ja toiseksi ratsasti Ruotsin Patrik Kittel Silvanolla (79.55).\nStegars kilpailee vielä sunnuntaina Lord Lucianolla pikkukierroksella Intermediate I Kürissä.\nStegars kilpailee seuraavan kerran ensi viikonloppuna Luxemburgin kolmen tähden kansainvälisessä kilpailussa. Kyseessä on tavallaan kotikisa, sillä Stegars työskentelee Luxemburgissa valmennuskeskus A bis Grand Prix’n pääratsuttajana, valmentajana ja toimitusjohtajana.\nKaikki Tulokset - CDI4* Perl Borg\nStegarsille sijoitus myös Grand Prix'ssa\nKouluratsastaja Terhi Stegars sijoittui oriilla Axis TSF yhdeksänneksi Perl Borgin neljän tähden GP:ssä Saksassa perjantaina tuloksella 67,45 prosenttia mahdollisista maksimipisteistä. Sijoitus oli hyvä, mutta tulos alle Stegarsin tason, joka on noussut tänä vuonna tasaisesti yli 70 prosentin. Ratsukolla on takanaan taukoa Aachenin heinäkuun kisoista asti. "Hevonen oli tosi hyvässä vedossa ja olisin hyvin voinut ratsastaa oman ennätykseni tänään, mutta tein itse järkyttävät virheet. Siksakissa tein yhden vaihdon liian myöhään ja ensimmäisestä piruetista unohdin ratsastaa ulos. Harvoin ratsastan noin isot virheet ja noin kalliissa paikoissa, molemmista liikkeistä tulee kaksinkertaiset pisteet", Stegars harmittelee.\n"Kotitreeneissä on haettu rentoutta, hyvää muotoa ja kantokykyä, ja hevonen oli erittäin hyvä – kaikki meni niin hyvin, että jäin ajelehtimaan. Muuten se oli aika kivan tuntuinen ohjelma ja tasainen, hyvin sujuva kokonaisuus. Huomenna mennään küriin ja siihen lupaan terävöityä!"\nSaksa otti luokassa kaksoisvoiton kärjessä Ulla Salzgeber - Herzruf's Erbe (74.96 %) ennen Uta Gräf ja Le Noiria (71.81). Luokassa starttasi 24 ratsukkoa.\nStegars on lauantaina mukana Intermediate I -luokassa eilen viidenneksi sijoittuneella Rashilla, jolla hän starttaa luokan viimeisenä Suomen aikaa klo 12.05. Illalla vuorossa on Grand Prix Kür, jossa Stegars ja Axis TSF ovat lähtövuorossa klo 20.25.\nTulokset - Grand Prix\nStegarsille kaksi sijoitusta pikkukierroksella\nTerhi Stegars aloitti mainiosti CDI4*:n Peterhof Dressur Gala -kisoissa ottamalla heti avauspäivänä kaksi sijoitusta pikkukierroksella. Stegars oli Prix St. Georges -luokassa 10-vuotiaalla trakehner-ori Lord Lucianolla (Enrico Caruso - Unkenruf) toinen tuloksella 73,026 prosenttia ja viides 9-vuotiaalla oldenburg-ruuna Rashilla (Ron William - Cordeur), jonka prosentit olivat 68,947. Luokan voitti Saksan hopeajoukkueessa Lontoossa ratsastanut Dorothee Schneider. Tällä kertaa hänen ratsunaan oli jo 16-vuotias ori Polarzauber TSF (Charly Chaplin - Tenor). Ratsukon tulos oli 74,605 %. Luokkaan osallistui 19 ratsukkoa.\nHuomisessa Grand Prix'ssa Stegars starttaa Axis TSF:llä 25 ratsukon luokassa viimeisenä, Suomen aikaa klo 18.48. Mukana kisassa on mm. yksi Saksan kärkinimistä Ulla Salzgeber Herzruf's Erbellään. Ratsukko luopui olympiapaikan tavoittelusta keväällä eikä sitä ole sen jälkeen juurikaan nähty kilparadoilla.\nPeterhof Dressur Gala järjestetään Gestüt Peterhofissa, Anette Jasper-Kohlin ja Edwin Kohlin valmennuskeskuksessa. Kohlin pariskunta omistaa mm. Patrik Kittelin ratsastamat Florett Asin ja Silvanon sekä tulevaisuuden lupaukset Donna Uniquen ja Sezuanin.\nTulokset - Prix St. Georges\nTanskalaisratsastaja Lone Jörgensen muuttaa Australiaan\nJo 30 vuotta Saksassa vaikuttanut, mutta edelleen Tanskaa edustava Lone Jörgensen muuttaa miehensä kanssa tämän vuoden lopulla Australiaan. Kansainvälisellä tasolla pitkään kilpaillut Jörgensen on käynyt jo muutaman vuoden ajan säännöllisesti valmentamassa Australiassa ja on päättänyt nyt muuttaa maahan pysyvästi. Tanskaa niin EM- kuin olympiakisoissakin edustaneen Jörgensenin tämän hetken ykköshevonen on FBW De Vito, jolla hän mm. sijoittui kymmenenneksi World Cupin finaalissa Hollannissa ja pitää FEI:n listalla sijaa 43.\nDujardin FEI:n rankinglistan kärkeen\nBrittiratsukko, Lontoon olympialaisissa kaksi kultaa voittanut, Charlotte Dujardin - Valegro on noussut FEI:n rankinglistan kärkeen. Upea olympiamenestys siivitti Dujardinin ohi listan kärkipaikkaa kauan pitäneen Hollannin Adelinde Cornelissenin. Dujardin on kautta aikojen ensimmäinen britti kouluratsastuksen maailmanlistan kärjessä. Kolmannelle tilalle on noussut Saksan Helen Langehanenberg Damon Hillillä. Kärkikymmenikkö on pysynyt kutakuinkin samana, ainoastaan Ruotsin Patrik Kittel on pudonnut sen ulkopuolelle edellisen päivityksen jälkeen. Hänen tilalleen kymmenenneksi on kivunnut Saksan Dorothee Schneider täydentämään Saksan hallintaa listalla: 10 parhaan joukossa on peräti viisi saksalaisratsukkoa.\nFWB-ruuna Donnperignon on listan sijalla 15 tanskalaisratsastajansa Anna Kasprzakin kanssa. Suomalaisista parhaiten listalla on tällä hetkellä sijoittuneena Emma Kanerva, joka on noussut Sini Spiritillään 50 parhaan joukkoon ollen 48. (aiemmin 57.). Mikaela Lindh puolestaan kärkkyy TOP 50 -paikkaa sijalla 51 (55). Sadan parhaan joukossa ovat lisäksi Terhi Stegars Axis TSF:llä (73, aiemmin 67) ja Kanerva Donnelly 3:lla (90, 85).\nMuut suomalaiset FEI:n rankingissa:\n231. (240.) Henri Ruoste - La Scala 3\n243. (213.) Alexandra Malmström - Md Waterford\n285. (292.) Emma Kanerva - Heimliche Liebe\n300. (305.) Kikka Suomio - Flourian\n439. (443.) Stella Hagelstam - Soraya II\n518. (527.) Henri Ruoste - Jojo AZ\n524. (533.) Maarit Raiskio - Znak\n654. (672.) Stella Hagelstam - Hagels Achat\n654. (672.) Janne Bergh - Punktir\nTunnisteet: kouluratsastus, tulokset\nMonica Theodorescusta Saksan maajoukkuevalmentaja\nMonica Theodorescu on nimitetty Saksan koulumaajoukkueen uudeksi päävalmentajaksi. Ensi vuonna 50 vuotta täyttävä Theodorescu aloittaa tehtävässä lokakuun alussa. Menestyksekkään uran kilparatsastajana tehnyt ja vielä tänä vuonnakin Saksan olympiajoukkueeseen varalle nimetty saksalainen joutuu luopumaan kansainvälisestä kilpaurastaan, koska maajoukkuevalmentajana toiminen ei luonnollisestikaan sovi sen kanssa yhteen. Theodorescu jatkaa kuitenkin nuorten hevosten kouluttamista kotitallillaan, jossa asiakkaiden hevosten treenaamisesta vastaa jatkossa hänen avustajansa.\nMaajoukkueen valmennustehtävissä Theodorescua tulevat avustamaan sekä Jürgen Koschel, joka toimii myös alle 25-vuotiaiden maajoukkuevalmentajana, että Jonny Hilberath, joka luotsasti Saksan joukkuetta hyvällä menestyksellä viime keväästä Lontoon olympialaisiin. Hilberath nousi väliaikaiseksi päävalmentajaksi Holger Schmezerin äkillisen kuoleman jälkeen, mutta hän ilmoitti jo aiemmin, ettei ole kiinnostunut päävalmentajan vakinaisesta pestistä.\nUseita arvokisamitaleita urallaan voittanut Theodorescu on kautta aikojen ensimmäinen Saksan maajoukkueen päävalmentajan tehtävään nimitetty nainen.\nViikolla 36 kilpaillaan...\nTerhi Stegars kilpailee tällä viikolla Saksan Perl Borgissa CDI4*-kisoissa. Mukanaan hänellä on Axis TSF sekä pikkukierrokselle osallistuva Lord Luciano. Kisoihin osallistuu myös Katja Kuistilan omistama HP Frontier brittiratsastajansa Sarah Millisin kanssa.\nKotimaan kentillä Ypäjällä kisataan perjantaista sunnuntaihin Nuorten hevosten festivaalin merkeissä. Ohjelmassa on mm. 3- ja 4-vuotiaiden ryhmäratsastusluokkia, RJL:n 5-vuotisderby sekä Breeders' Prize.\nMyös Uusikaarlepyyssä järjestetään viikonloppuna kansalliset, kun sunnuntaina kilpaillaan tasolla III A-II B.\nEva Ulfista Ruotsin mestari\nRuotsin mestaruus oli jaossa viikonloppuna Flyingessä. Mestaruuden vei nimiinsä Eva Ulf hevosellaan Caruso (Carbid - Wittlesbach). Ratsukko sijoittui ensimmäisessä osakilpailussa toiseksi ja varsinaisessa finaalissa kolmanneksi. Hopeaa otti Malin Hamilton Fleetwoodilla (Florestan i - Gormio xx) ja pronssia Maria von Essen Ferdillä (Federweisser - Charmeur). Kamppailu mitaleista oli varsin tasaväkinen. Mitaleitta jäivät niin ensimmäisen päivän voittaja Charlotte Haid-Bondegaard, joka epäonnistui Triviantilla kürissä jääden siinä luokan toiseksi viimeiseksi kuin kürin voittajaratsukko Sofie Lexner - Charming Boy, jonka sijoitus ensimmäisenä päivänä oli vasta 13.\nRuotsin mestaruuskisoissa ei nähty Lontoon olympiaratsastajia Tinne Vilhelmson-Silfvéniä, Patrik Kitteliä ja Minna Teldeä. Suomalaistuomari Maria Colliander oli mukana tuomaristossa kummassakin mestaruusluokassa.\nBuCha 2012: Mestareiksi Fürst Fugger ja Damon's Delorange\nViikonloppuna ratkottiin nuorten hevosten Saksan mestaruudet Bundeschampionat-kisassa Warendorfissa. Sekä 5- että 6-vuotiaiden ikäryhmissä voittajahevoset olivat ylivoimaisia.\nViisivuotiaiden ykkönen ennätystuloksella 9,8 oli tamma Damon's Delorange (WESTF, Damon Hill - Rubin-Royal) ratsastajanaan Helen Langehanenberg. Tamma sai kolmesta arvostelukohdasta täydet 10 pistettä, joista yhden käynnistä. Toiseksi sijoittui ori Revolverheld 6 (WESTF, Rockwell - Landstreicher, rats. Ann-Christin Wienkamp) tuloksella 9,3 ja jaetulle kolmannelle sijalle Isabell Bachen luotsaama hannover-ruuna Bobcat (Breitling - Silvano) sekä Mike Habermannin ratsastama hannover-ori Don Darius (Don Frederico - Markus Deak xx) tuloksella 8,8.\nKuusivuotiaiden voittajaksi selviytyi Kristina Sprehen ratsastama jalostusori Fürst Fugger (OLD, Fürst Heinrich - Weltmeyer) kokonaistuloksella 9,5, pisterivistä löytyi myös kaksi kymppiä. Toiseksi nousi täpärästi tamma Novia 6 (BAY, Stedinger - Alabaster) ratsastajanaan Victoria Michalke pistein 8,6. Kolmas tila meni westfalen-oriille Sunday NRW (Sandro Hit - Donnerhall), jota ratsasti Anja Wilimzig. Oriin tulos oli 8,5.\nBundeschampionat 2012 - kaikki tulokset\nTunnisteet: jalostusoriit, kasvatus, tulokset\nLontoon paralympialaiset: Karjalaiselle hopeaa kürissä!\nKatja Karjalainen ratsasti Suomelle upeasti hopeaa Lontoon paralympialaisten kürissä. Luokan viimeisenä startannut Karjalainen sai tammallaan Rosie prosentit 74,250. Voiton otti ylivoimaisesti Itävallan Pepo Puch Fine Feelingillä tuloksella 79,150 prosenttia. Brittien Lee Pearson jäi hieman yllättäen pronssille prosentein 74,200. Toinen suomalaisratsukko, Jaana Kivimäki - Grivis paransi tulostaan aiemmista luokista ollen hienosti seitsemäs tuloksella 68,700 prosenttia.\nTunnisteet: kilpailut, paralympialaiset, tulokset\nCorleone suomenhevosten koulumestariksi - Hessin Leeville 6-vuotiaiden kasvattajakilpailun voitto\nOri Corleone ja Helsingin Ratsastajien Heidi Svanborg-Lodman ottivat kultamitalin suomenhevosten koulumestaruuskisassa Ypäjällä yhteistuloksella 137,575 prosenttia. Erittäin tiukan vastuksen antoivat ypäjäläiset Laura Porthan ja Rosmo, joiden suoritus ja voitto toisessa osakilpailussa kiristi piste-eron minimaaliseksi. Ratsukon tulos oli 137,305%.\nHeidi Svanborg-Lodman kiittää Corleonea yhteistyöhalusta. "Se oli positiivinen, iloisen oloinen ja tuntui nauttivan tekemisestä. Siirtymiset laukasta käyntiin olisivat voineet olla paremmat, mutta kokonaisuutena se oli tasaisen varma ohjelma", sanoi Svanborg-Lodman. "Hevosen vahvuudet ovat kolme hyvää askellajia, liikkeen tahdikkuus ja hyvä työmoraali – siinähän sitä on, mistä rakentaa. Koulun osalta kausi päättyy nyt, tähän on hyvä lopettaa. Ensi vuonna sitten taas."\nHopeamitalisti Laura Porthan oli Rosmoonsa erittäin tyytyväinen. "Tavoite oli olla inan verran parempi kuin eilen, ja se onnistui. Rosmo suoritti paremmin, ja pystyin itse todella ratsastamaan ja korjaamaan asioita radalla. Lisäsimme tähän küriin vaikeusastetta mm. laukkaohjelmassa, ja se näkyi pisteissä", ynnäsi hymyilevä Porthan. Porthan ja Rosmo jatkavat edelleen kilpailukautta, ja edessä on siirtyminen vaativampiin tehtäviin. Seuraava startti on parin viikon kuluttua kaikille avoimessa Vaativa B –luokassa.\nKokonaiskilpailussa pronssille nousivat Lassi Lehmusto ja A.L.Peto, jotka ensimmäisen osakilpailun jälkeen olivat sijalla viisi. Ratsukon tulos oli 133,170%. Myös Lehmusto edustaa Ypäjän Ratsastajia.\nTuomari Kari Vuorio oli tyytyväinen näkemäänsä tasoon ja iloisesti yllättynyt myös suuresta yleisömäärästä. Suomenratsujen Kuninkaalliset kokosi tälläkin kertaa Ypäjälle katsojia lähes yhtä paljon kuin kansainvälinen Finnderby. Määrä on poikkeuksellisen suuri verrattuna tavallisiin ratsastuskilpailuihin. "Mestaruudesta ratsastetaan nyt oikealla tasolla, luokkavalinnat ovat kohdallaan. Helppo A –taso on tässä toistaiseksi hyvä. Nyt kilpailun taso oli korkea, tässä näki hyvin valmennettuja ja koulutettuja hevosia, joita oli ilo katsoa", sanoi luokan puheenjohtajatuomari Kari Vuorio. "Finaaliin pääsi oikea joukko. Koreografioita ja mm. musiikkivalintoja oli mietitty kunnolla. ja ohjelmiin oli saatu rakennettua vaihtelua näiden liikkeiden puitteissa. Toki vapaaohjelmien vaikeusastetta voisi vähitellen kasvattaa", jatkoi Vuorio.\nHessin Leevi ja Stella Hagelstam voittivat 6-vuotiaiden kasvattajakilpailun kouluratsastuksessa\nStella Hagelstam ja Hessin Leevi ottivat voiton 6-vuotiaiden suomenratsujen Tapiola kasvattajakisassa, lopputulos kahden osakilpailun jälkeen oli 139,585%. Toiseksi suoriutuivat Anne Kesseli ja Sarantino tuloksella 130,315%. Kolmansiksi sijoittuivat Maija Heikkinen ja Auringon Kajo, prosentit 129,723.\n"Koko voitto oli yllätys, olen ratsastanut hevosta vasta kaksi viikkoa. Hevosella on uskomaton motivaatio ja halu esittää parhaansa, joskus se yrittää enemmänkin kuin tällä tasolla olisi tarpeen. Leevillä on uskomaton mieli ja sopeutumiskyky", kertoi Stella Hagelstam, jolle Leevi on ensimmäinen suomenhevonen, jolla hän on kilpaillut. Hessin Leevin on kasvattanut Heidi Sinda. Hevosen omistavat Harri ja Katja Kuokka, jota Hagelstam myös valmentaa. Kilpailun ykköspalkinto oli 2400 euroa.\n"Kisan kärki oli loistava. Mukana oli useita laatuhevosia, jotka pystyivät jo kantamaan itsensä ja työskentelemään hyvin. Osa vaatii vielä aikaa ja voimistumista, mutta uusia tähtiä tulee muutaman vuoden sisällä", sanoi luokan puheenjohtajatuomari Paula Nystén. "Näyttää siltä, että askellajeissa on tapahtunut kehitystä, laukka ja ravi ovat parantuneet. Sen sijaan käyntiin pitäisi kiinnittää enemmän huomiota. Ammattimaisuus myös suomenhevosten ratsastamisessa ja kouluttamisessa on lisääntynyt. Hevosille annetaan entistä paremmat mahdollisuudet kehittyä. Luokassa oli eri vaiheessa olevia hevosia, mutta rumaa tai heikkotasoista ratsastusta ei ollut", kiitti Nystén.\nLontoon paralympialaiset: Karjalainen viides ja Kivimäki kymmenes pakollisessa ohjelmassa\nKuninkaallisen Greenwich Parkin ratsastuskeskuksessa kilpailtiin lauantaina 1b-ryhmän pakollinen ohjelma. Mitalia tavoittelemaan lähtenyt ratsukko Katja Karjalainen ja Rosie ei ollut parhaassa terässä, sillä ratsastajalle nousi kilpailua edeltävänä yönä kuume ja hevonen on antibioottikuurilla haavan aiheuttaman lievän tulehduksen vuoksi. Tulos 69,739 prosenttia maksimipisteistä riitti kovatasoisessa kilpailussa viidenteen sijaan. Jaana Kivimäki ja Grivis puolestaan onnistuivat erinomaisesti, mutta tuomareiden antamat yllättävän vaisut prosentit 65,957, riittivät kymmenenteen sijaan. "Elli (Rosie) oli verryttelyssä vähän raskas, mutta odotin sen syttyvän radalla yleisön edessä. Se ei kuitenkaan sitä tehnyt, ja minulle jäi mieleen, että se oli tänään raskaampi ratsastaa kuin torstaina", kuvaili mäntsäläläinen Karjalainen suoritustaan. Keskiravista siirtyminen harjoitusraviin ei sujunut ratsukolta pehmeästi, ja sisääntulossa huononäköisen Karjalaisen ratsastama linja oli vino. Torstaina loistavasti liikkunut hevonen oli tänään myös katsojien silmään vaisumpi. Siihen voi olla syynä sen haavan aiheuttamaan lievään tulehdukseen saama antibioottilääkitys ja sen aiheuttama löysä vatsa. "Ajattelin heti radan jälkeen, että suoritus oli ala-arvoinen. Olin pettynyt. Olen ihmeissäni, että tulos kuitenkin kantoi viidenteen sijaan. Olin myös kolmanneksi paras eurooppalaisista. Nyt jäi mukavasti hampaankoloon ylihuomista ajatellen", kertoi Karjalainen.\nParalympialaisten ensikertalainen, kouvolalainen Kivimäki teki taas mielestään elämänsä parhaan radan. Grivis-ratsu sai ratsastajaltaan pelkkää suitsutusta. "Grivis tuntui niin hyvältä. Minulla oli radalla erittäin hyvä fiilis. En olisi voinut tehdä mitään paremmin. En ole vielä saanut tuomareiden arvosteluja, joten en tiedä, mistä meitä rangaistiin. Myös verryttelyssä auttanut ja suoritusta seurannut Kyra [Kyrklund] oli ihmeissään tuloksesta", Kivimäki mietti. Kivimäki oli saanut torstaina villisti ja säikysti esiintyneen Griviksen rauhoittumaan vähentämällä väkirehuja ja lisäämällä liikuntaa. Hevonen olikin henkilökohtaisessa ohjelmassa kuuliainen, letkeä ja rento, ja teki pehmeitä siirtymisiä. Maanantain vapaaohjelmaan Kivimäki lähtee vielä parantamaan sijoitustaan. "Vapaaohjelma on meidän paras juttumme. Käytän ohjelmassa Titanic-elokuvan musiikkia, lähtihän laiva sata vuotta sitten Lontoosta matkalleen."\nKultamitali yllättäen Australiaan\nKärkisijoista käytiin erittäin tiukka kilpailu, sillä mitalistit olivat kaikki samalla prosentilla. Suurin yllätys oli, että yhdeksänkertainen paralympiakultamitalisti, britti Lee Pearsonin hevosella Gentleman, joutui tyytymään hopeaan. Kultaa voitti Australian Joann Formosa hevosella Worldwide PB 75,826 prosentin tuloksella. Euroopassa lähes tuntematon Formosa vammautui 25 vuotta sitten ratsastusonnettomuudessa avatessaan porttia hevosen selästä. Hän on kaksinkertainen Oseaanian mestari viime vuodelta.\nPronssia voitti Josef ”Pepo” Puch hevosella Fine Feeling. Puch on kilpaillut vammaisratsastuksessa vasta muutaman vuoden. Kenttäratsastuksessa aina olympialaisia myöten kilpaillut itävaltalainen putosi hevosensa selästä vuonna 2008 ja sai selkäydinvamman. Hän pääsi nousemaan takaisin satulaan vuonna 2010.\nVammaisratsastusta seurasi Greenwich Parkissa täysi katsomollinen yleisöä. Ulkoareenalla suorittaneiden ratsukoiden turvallisuus pyrittiin takaamaan yleisön tarkalla ohjeistamisella. Ratsastajat kertoivat etukäteen, saako heidän suorituksensa jälkeen taputtaa. Aplodeja sai antaa vasta, kun hevonen oli suorituksen jälkeen avustajan talutuksessa. Areenalla sai myös olla haluttaessa olla toinen hevonen suorittavan hevosen seurana.\nIb-ryhmässä ratsukot esittävät koululiikkeitä käynnissä ja ravissa. Ratsastajat ovat pääasiassa pyörätuolin käyttäjiä. Huononäköisenä Karjalaisella on avustaja, joka ilmoittaa huutamalla ratsukon sijainnin kouluradalla.\nSunnuntaina ratsukoilla on välipäivä. Henkilökohtainen vapaaohjelma musiikilla kilpaillaan maanantaina klo 16.15 alkaen.\nDanone-tamma 120 000 eurolla Klosterhof Medingenin...\nJessica Michelille ja Riwera de Husille Ranskan me...\nRuotsissa SWB-varsojen huutokauppa onnistui yli od...\nRathin ja Totilaksen tähtäimessä tuleva World Cup ...\nCDI3* Leudelange: Suomalaisille kaksoisvoitto Gran...\nCDI4* Donaueschingen: Kanerva sijoilla 4 ja 6 laua...\nCDI4* Donaueschingen: Kanervalle Prix St. Georgesi...\nEuropean Breeding Event Finland kokoaa tänäkin vuo...\nCDI4* Donaueschingen: Kanervalle ei sijoituksia av...\nJan Bemelmans lopettaa Espanjan maajoukkuevalmenta...\nStegars ja Axis upeasti kolmansia Perl Borgin Gran...\nTanskalaisratsastaja Lone Jörgensen muuttaa Austra...\nBuCha 2012: Mestareiksi Fürst Fugger ja Damon's De...\nLontoon paralympialaiset: Karjalaiselle hopeaa kür...\nCorleone suomenhevosten koulumestariksi - Hessin L...\nLontoon paralympialaiset: Karjalainen viides ja Ki...


Raumalaisia kehotetaan noudattamaan tiukkoja turvallisuustoimia – Koronajohtoryhmä: “Omikron leviää väestössä voimakkaasti” | Laitilan Sanomat\nRaumalaisia kehotetaan noudattamaan tiukkoja turvallisuustoimia – Koronajohtoryhmä: “Omikron leviää väestössä voimakkaasti”\nRauman kaupungin koronajohtoryhmä ohjeistaa kaupunkilaisia noudattamaan tiukkoja turvallisuustoimia koronan leviämisen ehkäisemiseksi. Koronajohtoryhmä kokoontui keskiviikkona 5.1. keskustelemaan alueen heikentyneestä koronatilanteesta.\nKaupunkilaisten toivotaan edelleen välttävän lähikontakteja, huolehtivan riittävistä turvaetäisyyksistä sekä noudattavan laajaa maskisuositusta.\nKoronatartunnat ovat Raumalla kasvussa, ja omikron-virusmuunnos leviää väestön keskuudessa erittäin voimakkaasti. Koronaturvallisten toimien noudattaminen on erityisen tärkeää, jotta kuntalaisten palvelut voidaan turvata.\nKaupunki pyrkii varmistamaan sosiaali- ja terveyspalveluiden henkilöstön riittävyyden suurista tartuntamääristä huolimatta.\n– Vaikeassa epidemiatilanteessa korostuvat ihmisjoukkojen välttäminen ja kahden metrin turvavälien varmistaminen toiseen henkilöön. Näin voidaan välttää lähikontaktin syntyminen, jota sosiaali- ja terveysministeriökin suosittelee hätäjarrumekanismin käyttöönoton yhteydessä. Maskin käyttö on edelleen tarpeen, vaikka olisi hankkinut täyden rokotussuojan. Hyvä käsi- ja yskimishygienia tulee olla osa käyttäytymistämme. Myös koronarokotteiden ottaminen on ehdottoman tärkeää pitkäaikaisen epidemian kuriin saamiseksi ja vakavien tautimuotojen estämiseksi, toimialajohtaja Satu Helin sanoo.


Ylikorjaamisen vaara korostuu uimahalleissa - IdeaStructura\nYlikorjaamisen vaara korostuu uimahalleissa\nViime aikoina on puhuttu paljon alkalikiviainesreaktiosta. Mutta mikä on tämä reaktio, jonka sanotaan rapauttaneen uimahallien betonirakenteita? Pitkään ajateltiin, ettei Suomessa olisi moista ilmiötä, vaikka alkalikiviainesreaktiosta on raportoitu muissa Pohjoismaissa ja muualla maailmassa.\nAlkalikiviainesreaktio (AKR) tapahtuu tiettyjen kiviaineksissa olevien mineraalien ja sementin huokosveden sisältämien alkalien välillä – betonihan on alkalista, siis emäksistä, kuten tiedetään. Alkalikiviainesreaktion problematiikka piilee siinä, että reaktiossa syntyy paisuvia reaktiotuotteita, minkä takia betoniin syntyy halkeamia ja betoni rikkoutuu sisäisesti.\nMissä alkalikiviainesreaktiota tapahtuu tyypillisemmin?\nTehdyt raportit kertovat, että erityisesti uima-allasolosuhteet ovat alkalikiviainesreaktion kannalta suotuisat: rakenne on aina märkä ja sopivan lämmin; reaktio kun on myös lämpöriippuvainen. Kuivassa betonissa alkalikiviainesreaktio ei etene. Suomessa ulkovesistöjen lämpötilat ovat harvoin yli 20:tä astetta, ja juuri siksi alkalikiviainesreaktiota ei ole Suomessa siltojen osalta juurikaan raportoitu.\nAlkalikiviainesreaktio tapahtuu uima-altaissa useimmiten altaan pohjan ja seinien pintakerroksissa, heti laatoituksen alla, missä betonin kosteuspitoisuus on luonnollisesti suurimmillaan. Se, että rakenteessa on alkalikiviainesreaktiota, ei ole vielä merkki suuresta rakenteellisesta ongelmasta.\nAlkalikiviainesreaktio voi toki aiheuttaa rakenteellisiakin ongelmia, mutta koska altaissa on yleensä kantavan betonikerroksen päällä joko pintalaatta tai pintarappaus, niin sen rapautuminen mistä tahansa syystä ei ole kovin merkityksellistä rakenteelliselta kannalta. Laatoitus saattaa irrota, mutta rakenteisiin se ei vaikuta, joten ei ehkä kannata sännätä kovin pitkälle meneviin johtopäätöksiin, vaikka alkalikiviainesreaktiota löytyisikin betonin pintakerroksista.\nReaktion vaikutus rakenteen kantavuuteen pitää aina selvittää\n”Asia täytyy tietenkin tutkia huolellisesti aina ja pitää selvittää tapauskohtaisesti, onko reaktio edennyt niin pitkälle, että se vaikuttaisi rakenteen kantavuuteen. Jos esimerkiksi pohjalaatassa on alkalikiviainesreaktioita, on se todennäköisesti melko merkityksetöntä, koska pohjalaatta ei sinänsä ole kovin kuormitettu rakenne uima-altaissa”, Jyrki Jalli kertoo.\nKorjausrakentamisen vaikein ja haastavin tehtävä on rajanveto korjattavan ja säilytettävän rakenteen välillä. On helppo päätös jättää kokonaan korjaamatta ja toisaalta on helppo päätös korjata kunnolla ja raskaasti, jolloin ajaudutaan helposti ylikorjaamiseen. Uimahalleissa rajanveto on erityisen vaikeaa.\nTikkurilan uimahallin ”täsmäkorjaus”\n”Tikkurilan uimahallia on tutkittu ja korjattu vuosien varrella moneen otteeseen. IdeaStructura kokosi tutkimustulokset yhteen ja arvioi, mikä olisi järkevä korjaustapa ja -menetelmä, jolla saavutettaisiin tilaajan asettamat tavoitteet. Vantaan kaupungin ajatuksena ei ollut lähteä tekemään perusteellista ja laajamittaista korjausta uimahalliinsa. Niinpä lähdimme hakemaan täsmäkorjausta, jolla uimahallin rakenteet ja järjestelmät saadaan pidettyä kunnossa siten, että suositun uimahallin käyttökatko pysyy maltillisena”, kertoo DI Jani Sorasalmi, joka toimi hankkeessa rakennesuunnittelijana.\n”Uimahallien haastavin rakenne on yleensä uima-allas: altaat ovat useimmiten betonirakenteisia ja tämän tyyppisiä uima-altaita pidetään monesti lyhytikäisinä ja huonoina. Toisaalta kun asiaa tarkastellaan, betoni on melko hyvä uima-altaiden rakennusmateriaali. Totta on, että altaaseen syntyy halkeamia kutistumisen tai kosteusliikkeiden seurauksena, mutta yleensä vuodot ovat melko pieniä ja niillä ei ole rakenteellista merkitystä. Vuodot saadaan useimmiten korjattua melko helposti”, toteaa Jyrki, kokenut uimahallien korjausekspertti. ”Insinööritoimisto Vahasen alkuvuosiini mahtuu monia uima-altaiden kuntotutkimuksia ja tuohon tarpeeseen tuli perustettua Suomen ensimmäinen betonin kuntotutkimuslabrakin”, innostuu Jyrki jatkamaan.\nPerusteellinen kuntotutkimus on kaiken A ja O\n”Tikkurilan uimahallissa vuotoja ei ollut tavattomasti ja ne keskittyivät lähinnä liikuntasaumojen yhteyteen. Allasta ympäröivien loiskekourujen liikuntasaumat korjattiin remontin yhteydessä. Erityispiirteenä kyseisessä uimahallissa on, että 50:n metrin uima-allas on jaettu kolmeen osaan kahdella poikittaisella altaan läpi kulkevalla liikuntasaumalla. Yleensä vesitäytteisten altaiden jakaminen liikuntasaumalla on iso riskikohta ja ylipäätään vaikeasti toteutettavissa oleva rakenne. Betonirakenteiset uima-altaat pitäisi suunnitella siten, ettei niissä ole liikuntasaumoja. Liikuntasaumat tulisi sijoittaa altaan ulkopuolelle. Jos liikkeitä tapahtuu, riittää, että allas on erotettu muusta rakennuksesta”, Jani kertoo.\n”Teimme myös vedenalaisia tutkimuksia ja kävimme sukelluslaitteiden avulla tutkimassa laatoituksen kuntoa, halkeamia jne., jotta meillä olisi jo ennen korjauksia mahdollisimman realistinen kuva siitä, mitä tehdään. Laatoitus oli melko hyvin kiinni alustassaan, mikä voitiin vahvistaa myös sitten, kun altaat olivat tyhjinä, jolloin laatat vielä koputeltiin. Eikä laatoituksen kiinnipysyminen sitten loppu viimein uima-altaassa ole mikään iso ongelma. Jos laatoitus irtoaa, niin käyttökatkojen aikana laatoitus on melko helppo kiinnittää takaisin kohtalaisen isojenkin alueiden osalta”, Jani jatkaa.\nKevyt korjaus oli mahdollista, koska uimahalli ei ollut vielä käyttöikänsä päässä\n”Tilaaja halusi luonnollisesti selvittää, onko Tikkurilan uimahallissa alkalikiviainesreaktiota. Uimahalli on korjattu kertaalleen 90-luvulla ja siinä yhteydessä korjaukset on tehty uusimalla pintakerrokset ja on varsin todennäköistä, että tuolloin altaassa on ollut alkalikiviainesreaktiota, koska oikeastaan muita vaurioitumisreaktioita ei uima-altaissa ylipäätään ole. Raudat eivät altaissa ruostu eikä betoni rapaudu: niinpä alkalikiviainesreaktio on ainoa asia, mikä voi heikentää pintakerrosta. Joskus voi toki olla niinkin, että pintakerros itsessään on jäänyt rakennusvaiheessa löyhäksi eikä ole koskaan ollutkaan kunnolla kiinni alustassaan”, Jyrki kertoo.\n”Uima-allas päätettiin korjata siis kevyesti, koska uima-altaalla on vielä käyttöikää jäljellä arviolta 10-20 vuotta. Nyt tehdyn remontin yhteydessä altaan kunto todettiin sen verran hyväksi, ettei altaan peruskorjaamiselle katsottu olevan vielä tarvetta, ja näin vantaalaiset saivat uimahallinsa nopeasti taas käyttöönsä ainoastaan seitsemän kuukautta kestäneen käyttökatkon jälkeen”, Jani ja Jyrki jatkavat.\nKorjaukset onnistuivat hyvin\n”Tiedossa on, että liikuntasaumat voivat vuotaa jatkossakin vähän, mutta vuodoilla ei ole rakenteellista merkitystä: alapuolella on pääasiassa ryömintätilaa, jossa mahdolliset vuodot eivät aiheuta merkittäviä vaurioita. Kellarialueelle järjestettiin kuitenkin vielä tehostettu tuuletus vuotojen varalle, jotta suhteellinen kosteus ei pääse nousemaan liian korkeaksi, ja näin varmistetaan se, ettei raudoituksen mahdollinen korroosio etene ja ettei uimahallitekniikan käyttöikä lyhene”, kertoo tyytyväinen Jani kaikkinensa hyvin onnistuneesta hankkeestaan.


YAMAHA NX-P100 Bluetooth-kaiutin, roiskevesitiivis, NFC pa - Discoland\nYAMAHA NX-P100 Bluetooth-kaiut... Discoland verkkokauppa - Valikoimassa on yli 12 000 tuotetta.\nYAMAHA NX-P100 Bluetooth-kaiutin, roiskevesitiivis, NFC paritus, puhelimen lataus, SR basso, Bluetooth toimintasäde n.\nYAMAHA tno: 215567\nNX-P100 Bluetooth-kaiutin, roiskevesitiivis, NFC paritus, puhelimen lataus, SR basso, Bluetooth toimintasäde n. 10m, sisään rakennettujen akkujen avulla voit nauttia kannettavasta musiikista jopa 8-tuntia yhdellä latauksella. Väri musta\nYamaha NX-P100 on laadukas ja pienikokoinen kannettava langaton kaiutin.\nLaitteen runko on silikoni suojattu, ylä- ja alareunassa tukeva metallirunko.\nYamaha on yhdistänyt useita ainutlaatuisia teknologisia ratkaisuja, jotta saadaan mahdollisimman luonnollinen sekä voimakas ääni NX-P100 kompaktista rungosta.\nRunkoon on asennettu SR Basso, joka käyttää erillistä resonoivaa kalvoa, tuottaen tehokkaasti bassotaajuudet, ilman kotelovärinää.\nExtended Stereo toisto, luo tilavan sekä tarkan äänentoisto kentän.\nYamaha musiikin laadun parannus teknologia, tuo pakatun signaalin laatutason lähemmäksi alkuperäistä.\nYamaha NX-P100 käyttäminen on yksinkertaista ja helppoa.\nEt tarvitse laitteiden välille kaapeleita tai latureita.\nJos sinulla on Bluetooth yhteensopiva älypuhelin, tabletti, PC tai muu laite, voit kuunnella musiikkia järjestelmän kautta.\nJos sinulla on NFC-yhteensopiva laite, yksinkertaisesti pidä se NX-P100 lähellä ja ne synkronoituvat automaattisesti.\nYamaha NXP100 on myös yhteensopiva AAC ja APTX kodeekkeihin, tuottaen parempaa äänenlaatua.\nYamaha NX-P100 sisään rakennettujen akkujen avulla voit nauttia kannettavasta musiikista jopa 8-tuntia yhdellä latauksella.\nJos älypuhelimesi virta loppuu, voit kätevästi ladata sen Yamaha NX-P100 USB liitännän kautta.\nHD-Voice yhteensopivan mikrofonin kautta, voit soittaa HandsFree puheluita, selkeällä äänen laadulla.\nJos kytket laitteen tietokoneeseen, voit nauttia laitteen laadukkaasta USB-DAC ominaisuudesta.\n•\tBluetooth versio 2.1 + EDR/A2DP,HFP,HSP\n•\tBluetooth audiokodeekit: SBC,AAC ja aptX\n•\tBluetooth toimintasäde: n. 10m.\n•\tNFC paritus: yhteensopiva Android 4.1 tai uudempi.\n•\tSisääntulot: USB micro B ja 3,5mm. stereo miniplugi\n•\tUloslähdöt: USB micro A (matkapuhelin lataukseen)\n•\tKaiutinelementit: 2x 4cm. kokoäänialue ( TWIN SR bassolla)\n•\tKaiutintoiminto: HD-ääni yhteensopiva\n•\tVirta: AC virtalähde tai akkutoiminto (8h)\n•\tMukana tulevat tarvikkeet: virtalähde, USB-kaapeli, 3,5mm. stereo miniplugi kaapeli\n•\tMitat LxKxS: 172 x 60 x 54mm.\n•\tPaino 0,5kg\n•\tVärit: valkoinen, musta ja vihreä


Acana Cat First Feast kitten 340 g – HissunKissun\nEtusivu / Kissa / Kissan ruokinta / Kuivaruoka / Acana Cat First Feast kitten 340 g\nAcana Cat First Feast kitten 340 g\nTuotetunnus (SKU): 2337 Osastot: Acana kissa, Kuivaruoka Avainsana tuotteelle acana\nTuore kananliha (19%), kuivattu kananliha (13%), kuivattu silli (13%), kokojyväkaura, kokonainen herne, kananrasva (7%), kokonainen vihreä linssi, kuivattu kalkkunanliha (5%), kokonainen kikherne, kokonainen punainen linssi, raaka kokonainen silli (4%), tuore kananmuna (4%), seitiöljy (2%), linssikuitu, raaka viiriäisen liha (1%), tuore kanan sisäelin (maksa, sydän) (1%), kananrusto (1%), kuivattu ruskolevä, tuore kokonainen myskikurpitsa, tuore kokonainen kurpitsa, tuore kokonainen karpalo, tuore kokonainen mustikka. Lisäaineet (per kg): Tekniset lisäaineet: Luontaiset antioksidantit. Ravitsemukselliset lisäaineet: Koliinikloridi: 1200 mg, Tauriini: 400 mg. Sinkkikelaatti aminohappohydraatti: 150 mg, B1-vitamiini: 25 mg, B2-vitamiini: 10 mg, Niasiini: 50 mg, B5-vitamiini: 8 mg, B6-vitamiini: 6,5mg, Foolihappo: 0,75 mg, Biotiini: 0,03 mg, B12-vitamiini: 0,1 mg, A-vitamiini: 750 KY, D-vitamiini: 100 KY, E-vitamiini: 160 KY, Kuparikelaatin aminohappohydraatti: 11 mg, L-karnitiini: 50 mg, DL-metioniini: 99 mg. Tekniset lisäaineet: Enterococcus faecium NCIMB10415: 600×10^6CFU.\nKirjoita ensimmäinen arvio tuotteelle “Acana Cat First Feast kitten 340 g” Peruuta vastaus\n5,18 € – 59,56 € Valitse vaihtoehdoista\nAcana Cat Indoor Entree 340 g\n20,96 € Lisää ostoskoriin\nAcana Cat Indoor Entree 1,8 kg Royal Canin Hair & Skin\nKatselet: Acana Cat First Feast kitten 340 g 5,18 €


Ihanat Verhot ja Upeita Verhoja netist�\nValuutta US DollarEuroPoundSwedish KronorDanish KronorAustralian Dollar\nVerhojenteko & Tarvikkeet Suuret n�ytteet\nMittausohjeet - Verhot Verhojen ompelupalvelu Laskosverhot\nMittausohjeet - Laskosverhot\nMittausohjeet - P�iv�peitto & Helmalakana Muut Tuotteet\nVerhokoukkuja & tarvikkeita\nTilaa Kangas + K�sittely Kankaalle\nMittausohjeet - Verhot\nMittausohjeet - P�iv�peitto & Helmalakana\nOlet tilannut kankaita tai verhoja netist� ja ep�r�it miten pest� ne. Alla muutamia yleisi� ohjeita. Suosittelemme kuitenkin aina ett� peset kankaan hell�varaisesti ennen kuin teet siit� esimerkiksi verhot. Se on paras keino v�ltty� yll�tyksilt� esimerkiksi kankaan mittojen muuttumisen vuoksi.\nKaikki 100% pellavakankaat on luonnollisesti tehty vain pellavalangasta. Puolipellava on yleens� tehty sek� pellavalangasta ett� puuvillalangasta. Loimi on yleens� puuvillaa, kun taas kude on puolestaan pellavaa. On t�rke�� muistaa ett� puuvilla ei ole yht� vahva kuitu kuin pellava ja sen vuoksi se kuluukin k�yt�ss� nopeammin � lis�ksi puuvilla imee itseens� likaa helpommin kuin pellavakankaat.\nVaikka pellava voikin olla kalliimpi kangas, on sen k�ytt�ik� vastaavasti pidempi kuin puuvillalla. Pesuaineen valinta:\nLuonnonv�riset pellavaverhokankaat on syyt� pest� pesuaineella johon ei ole lis�tty valkaisuaineita, jotta kangas s�ilyttaa kauniin luonnollisen v�rins�. Valkaisuaineen k�ytt� muuttaa kauniit luonnonv�riset pellavaverhosi vaaleammiksi.\nV�rj�tyt pellavaverhokankaat: Pese v�rillisille kankaille tarkoitetulla pesujauheella.\nValkoiset pellavaverhokankaat: Valkoisille tarkoitetulla pesujauheella. Poikkeus norsunluunv�rinen pellava on usein v�rj�tty� eli siihen ei ole syyt� k�ytt�� valkaisuaineita sis�lt�vi� pesuaineita.\nVaikkakin pellava on vahvempi kuitu kuin puuvilla, on silti syyt� pest� pellavakankaat niin hell�varaisesti kuin mahdollista. T�ll� tavoin kangas s�ilyy mahdollisimman kauniina my�s seuraaville sukupolville. Pellava kutistuu aina ensimm�isess� pesussa noin 2%-10% - joten jos mahdollista pese pellavakangas ennen kuin teet siit� verhot tai k�yt� verhosi kuivapesulassa jos et ole sit� tehnyt. Pesul�mp�tila pit�isi olla 60 astetta, ellei kankaassa ole jotain itsepintaisia tahroja jotka vaativat korkeampaa l�mp�tilaa. �l� kuitenkaan pese pellavaa yli 80 asteessa, koska se voi alentaa pellavan joustavuutta, kiiltoa ja kuidun kest�vyytt�. Mit� kevyempi ja ohuempi kangas sit� hell�varaisempi pesu pit�isi kankaalle valita. Linkoa my�s kankaat mahdollisimman lyhyesti ja hell�varaisesti. �l� koskaan pese pellavaa tummien kankaiden kanssa yht�aikaa. V�rj�tylle pellavalle suositell��n yleens� enint��n 60 asteen l�mp�tilaa.\nV�rj�tty� ja luonnonv�rist� pellavaa ei pit�isi kuivata auringonvalossa.\nHuomaa ett� n�m� ovat vain yleisi� ohjeita � tarkista jokaisen verhokankaan tai muun sisustuskankaan ohje erikseen viel� valmistajan ohjeista.\nOhje: Miten tilaat laskosverhot mittatilausty�n� meilt� kuva laskosverhomekanismista jota k�yt�mme\nOhje: Miten tilaat verhot meilt� mittatilausty�n�\nMiksi valita pellavakangas?\nMiksi tilata verhot tai laskosverhot netist�? Miksi tilata kankaita netist�?\nMiten otat mitat verhoja tai laskosverhoja varten?\nMittatilausty�n� tehdyt verhot ja laskoskaihtimet\nKeitti�pyyhkeit� - Tukkuasiakkaille\nLaaja valikoima pellava ja sisustuskankaita moneen makuun nyt netist�. Tilaa helposti verhokankaat, verhot ja laskosverhot netist�.\n9 Vinkki� miten valita kankaita\nMiten pellavakankaita hoidetaan ja pest��n?\nPellavavuodevaatteet | Valmisverhot | Pimennysverhot | Verhot | Pellavapyyhkeet\nAda & Ina Kankaat ja Verhot, Logomo Byr�,\nK�ydenpunojankatu 14, 20100 Turku - www.adaina.fi -\nPuh: 045 1213426 (ark. 11 - 18)\nemail: info@adaina.fi | Toimitusehdot | Sitemap Kankaita, sisustuskankaita, pellavakankaita, verhoja, laskosverhoja - kankaiden ja verhojen nettikauppa by Ada & Ina


Huawei P8 Lite tarvikkeet - Kattava valikoima - 30 päivän vaihtotakuu\nHuawei P8 Lite Näyttö & Varaosat\nHuawei P8 Lite Laturi\n« Takaisin Olet tässä: PuhelintarvikkeetHuawei TarvikkeetHuawei P8 Lite Tarvikkeet\nHuawei P8 Lite Tarvikkeet\nTilaa laadukkaat Huawei P8 Lite tarvikkeet MyTrendyPhone-verkkokaupastamme. Valitse kaikki tarvittavat tuotteet ja hyödy alhaisista hinnoistamme. Tutustu samalla mahtaviin Huawei P8 Lite suojakoteloihin, akkuihin ja Bluetooth-kuulokkeisiin. Ota kaikki irti upeasta laitteestasi investoimalla näihin lisätarvikkeisiin!\nLÖYDÄ MYÖS HUAWEI P8 LITE SUOJAKOTELOT VERKKOKAUPASTAMME.\nValitse Huawei P8 Lite tarvikkeista parhaimmat jo tänään\nVoimme kuvitella, että olet erittäin tyytyväinen tähän älypuhelimeen eikä syyttä, sillä keskihintaista mallia hakevalle tämä puhelin on erittäin hyvä vaihtoehto. Jos kuitenkin haluat vielä parantaa sitä ja saada siitä irti vielä enemmän, voit tehdä sen nyt erittäin helposti, hankkimalla jotain Huawei P8 Lite tarvikkeita hyvin yksinkertaisesti ja nopeasti meidän verkkokaupastamme. Sinun ei tarvitse etsiä enää kauempaa, koska olet jo tullut oikeaan paikkaan. MyTrendyPhone on tunnettu ja luotettava verkkokauppa, joka tarjoaa laajan valikoiman korkealaatuisia tuotteita ja voit ostaa ne erittäin edullisilla hinnoilla.\nAlä siis epäröi enää, lue ja näe itse, mitä kaikkea voimme tehdä puhelimellesi, jotta voit todella nauttia sen käytöstä esteettömästi sekä työ että vapaa-aikana - kaikissa tilanteissa. Löydä meiltä oikeat artikkelit myös parantaaksesi huomattavasti laitteen toimintoja. Laajan valikoimamme ansioista, meillä sinulla on mahdollisuus valita tuotteista juuri ne ja niillä ominaisuuksilla, jotka liittyvät sinun elämäntapaasi ja tarpeisiin.\nKatso meiltä erilaisia suojaavia tarvikkeita Huawei P8 Litelle\nOn aina tärkeätä investoida laitteen suojaamiseen. Itseasiassa sen pitäisi olla ensimmäinen asia, mitä teet kun otat puhelimen käyttöön. Vahinkoja sattuu meille jokaiselle, joten haluamme että olet varautunut siihen. Oli kysymys sitten pienistä naarmuista ja kolhuista tai vakavimmista vaurioista, niiden jälkeen matkapuhelimesi voi lopettaa toimintansa kokonaan tai näyttää erittäin rumalta. Et varmasti halua joutua tilanteeseen, että laitteesi rikkoutuu tai menee käyttökelvottomaksi?\nPienikin vahinko voi olla kohtalokas sekä erittäin kallis, olit sitten kuinka varoivainen tahansa. Tämän vuoksi käväise heti verkossa valitsemassa useista hienoista suojaavista Huawei P8 Lite tarvikkeista kuten suojakuorista tai koteloista, joita voit vaihtaa vaikka päivittäin pukeutumisesi mukaan. Olemme varmoja että valikoimista löytyy joku sopiva sinulle, sillä mielyttääksemme mahdollisimman monien makutottumuksia erilaisia malleja on todella paljon. Joissakin tapauksissa nämä mallit suojaavat myös puhelimen näytön, joten sinun ei tarvitse ostaa näytönsuojaa erikseen. Jos näin ei kuitenkaan ole, katso itsellesi myös sopiva näytönsuoja herkän näytön suojaamiseksi.\nSuojavarusteiden lisäksi, akku on yksi tärkeimmistä tarvikkeista jokaiselle älypuhelimelle. Sen pysyminen voimakkaana ja käyttövalmiina koko ajan on monille välttämätöntä. Et varmasti halua joutua tilanteeseen, jossa puhelu päättyy ennen aikojaan vain sen vuoksi, että akkusi on huono tai olit unohtanut ladata sen aamulla. Kannattaa muistaa, että nykyiset, monilla ominaisuuksilla varustetut laitteet, kuluttavat akkua aivan toisella tavalla kuin vanhat peruspuhelimet. Sinun kannattaakin varmistaa, että laitteesi toimii moitteettomasti koko ajan ja tämän vuoksi voit meilta valita koko joukon erilaisia akkuja. Meiltä löydät akkuja vara-osina sekä käytännöllisiä voimapankkeja, jotka antavat matkapuhelimellesi virtaa silloinkin kun virtapiste ei ole ulottuvilla. Kaikki nämä tuotteet antavat sinulle mahdollisuuden käyttää matkapuhelinta vuosia ja sinun tarvitsee vain valita itsellesi paras malli.\nTutustu muihin hyödyllisiin Huawei P8 Lite varusteisiin\nKun olet ostanut tärkeimmät eli suojaavat Huawei P8 Lite tarvikkeet, voit alkaa pohtia varusteita, jotka tuottavat sinulle iloa ja nautinnollisia hetkiä. Tarkoitamme, että voit miettä, mitä voit tehdä parantaaksesi esimerkiksi musiikkikokemustasi tai mahdollisuutta tehdä työtäsi joskus älypuhelimellasi. Kuitenkin vastaukset ovat hyvin yksinkertaisia: jos haluat nauttia suosikkikappaleistasi liikkeellä ollessasi ilman kaapeleita, voit tehdä sen helposti hankkimalla langattoman kuulokkeen. Jos haluat jakaa musiikkia ympäröivien ihmisten kanssa, valitse Bluetooth-kaiutin. Voit myös helposti sijoittaa käytännölliseen kannettavaan näppäimistöön, missä tahansa, missä voit helposti yhdistää matkapuhelimesi Bluetoothin kautta.\nKuten huomaat, valikoimassamme on todella lukemattomia vaihtoehtoja, joista voit valita, ja jos tarvitset apua niiden kanssa, muista, että voit aina ottaa yhteyttä ystävälliseen asiakaspalveluun. Älä myöskään unohda rekisteröityä Club Trendy – jäseneksi, sen jäsenenä saat tärkeää tietoa tuotteistamme uutiskirjeellämme viikottain sekä mahdollisuuden säästää melkein jokaisesta ostoksestasi kanssamme. Joten lähde nyt eteenpäin selailemaan tuotevalikoimaamme ja varaa kännykkääsi parhaat varusteet parhaaseen hintaan!\nHuawei 55030254 MicroUSB Seinälaturi - 2A - Valkoinen\n55,10 55,10 EUR\nHuawei SuperCharge Varavirtalähde CP12S - 12000mAh\nHuawei P8 Lite Classic Lompakkokotelo\nHuawei P8 Lite (2015) Hybridikotelo - Irrotettava Jalusta\nHuawei P8 Lite Näytönsuoja - Kirkas\nHuawei P8 Lite View Folio Suojakotelo\nHuawei P8 Lite Akkukansi


Mikrosementtiä vai sittenkin vain laattaa? - Blogivirta.fi\n» Lue blogi... Julkaistu: 11.10.2017 20:30 · Päivitetty: 12.10.2017 00:25\nLaatat on nyt tilattu. Niillä on pahimmillaan 8-12 vkon toimitusaika, joten tilattiin ne nyt liikkeen varastoon ja otamme ne sieltä sitten raksalle asennusta lähempänä ajankohtana, mikä pitäisi olla vuodenvaihde. Tässä tilausvaiheessa piti tehdä vihdoin päätös laitammeko mikrosementtiä yläkerran kylppärin seinille ja alakerran pikkuvessan lattiaan. Mikrosementti miellyttää siis eleettömällä ulkonäöllään kuin myös käytännöllisyydellä eli saumattomuudella (lue puhdistettavuudellaan). Toisaalta askarrutti kuitenkin sen pitkäaikainen kesto, muovinen tuntuma, märkätilan harmonisoitujen tuotesertifiointien puute sekä erityisesti asennuksen vaatima kova työ monine kerroksineen, josta on saanut lukea jokusen epätoivonsekaisen blogikertomuksen. Tuli ihan tuskanhiki työvaiheita lukiessa ja korkeita kylppärin seiniä pohtiessa. Muistaakseni LVI-urakoitsija totesi, että hän ei olekaan tällaista kuninkaallista kylppäriä ennen nähnytkään ja saattaahan tuosta melko mielenkiintoinen kuilu tullakin. Kustannussyistä pitäisi tehdä itse siis mikrosementointi, koska sinällään kuitenkin helpohkoa mutta paljon työtunteja vievää askartelua. Laiskuus, väsymys realismi iski, ei tuota ehtisi mitenkään itse asentaa, kun samaan aikaan pitäisi myös tehdä sisäkattoa muun muassa. Että onko se kaikki kauneus sen vaivan väärtiä. Tyydymme siis siihen, että tulee samaa laattaa kolmessa eri koossa koko taloon. Lattiat ovat kaikki 60x60 laattaa, paitsi saunassa on 15x15 laatta. Pesuhuoneen ja kylpyhuoneen seinät ovat taas 30x60 laattaa tiililadonnalla. Pitäisi vain päättää ladontasuhde. Onko se 1:2 vai 1:3. Tästä tiililadonnastakin laatoittaja varoitti, että jos katon ja seinän rajaan tulee valo, vaikkapa lednauha kuten meillä, niin laattojen reunat tulevat luomaan pieniä varjoja. Laatat ovat vähän kuperia, mikä aiheuttaa tämän efektin. Alakerran wc:n seinät me maalautetaan. Alustavasti valkoisella mutta ajatuksiin on hiipinyt sama vedenvihreä väri, jota lasten huoneeseenkin on suunnitteilla. Toisena vaihtoehtona olisi taas Tikkurilan Tunto-maali, jota juuri Mäntyrinne-blogissa pääsi ihastelemaan. Se vaatii joka tapauksessa maalikerrokset alleen ja vinkkinä sain, että väri saisi olla lähellä lopullista pintaa. Tässä sitä yrittää tehdä vaihteeksi neutraalipintaista kotia mutta se on kyllä vaikeaa pysyä ruodussa kun tykkää sisimmissään voimakkaista väreistä. Ja ihan vähän blingblingistä. Ja kaikenlaisista koukeroista. Laatta on se jo aikaisemmin päätetty Porcelaingres Urban Ivory eli nimestä huolimatta greigen värinen laatta. Itse asiassa hyvinkin paljon betonin värinen laatta, kun vertaili mallipalaa tämän kerrostaloasunnon betoniseinään. Vastaan on tullut muitakin kivoja vaihtoehtoja mutta tässä asiassa ei kannata aukaista Pandoran lipasta, jos on yhden sisustuspäätöksen kyennyt tekemään. Mikrosementtiä ja betonilattioita tyydyn ihastelemaan sitten muiden kodissa. Sama laatta itse kuvattuna ja valmistajan nettisivuilta. Itse otettu kuva lähempänä todellista värisävyä. Ja sitten puskan takaa tuli jadenvihreä metrolaatta. Tekisi kovasti mieli laittaa erittäin valkovoittoisen kodinhoitohuoneen eli pesutuvan seinät (lähinnä peräseinä ja välitilat) jadenvihreällä metrolaatalla. Mistä ihmeestä tämä outo ajatus edes tulikaan? Juurihan me löimme pintamateriaalit lukkoon. Olisiko se kauhea tyylirikko? Kyllästyisikö siihen nopeasti vai ilahduttaisiko se vuosia pyykinpesurumban pyörteissä? Nämä taitavat olla törkeän kallista lasilaattaa kylläkin...\nAvainsanat: aiheuttaa ajatus alakerta asennus asentaa askartelu blogi hän ihastella kallis kauhea kauneus kesto kodinhoitohuone koti koko kova kuva kylpyhuone laatta laiskuus laittaa lattia lopullinen lukea lvi maali me mielenkiintoinen mieli muovi nettisivu onko outo pieni puute pysyä päättää päätös saunassa seinä suunnitella talo tuli työ tässä urban vaiva valkoinen valmistaja valo varasto vuodenvaihde väri värinen väsymys wc yläkerta yrittää lattiat sisustus


Vanha Porvoo on puukaupunkien aatelia | Kotimaanmatkailu.fi\nVanha Porvoo on puukaupunkien aatelia\nPorvoosta tulee ensimmäisenä mieleen vanha kaupunki, puutalot sokkeloisilla kaduilla, näyttävä Tuomiokirkko, 1700-luvun raatihuone ja klassiset jokinäkymät punaisine aittoineen.\nSuosittuja ovat myös viihtyisät putiikit, ravintolat, kahvilat ja museot, mm. kansallisrunoilija Johan Ludvig Runebergin kotimuseo.\nPorvooseen mennään kävelemään, hengittämään ainutlaatuista tunnelmaa, pujahtelemaan putiikkeihin. Porvoossa myös suositaan kalaruokia ja eletään kulttuurin keskellä.\nPorvoon ranta-aitat saivat punaisen värinsä 1700-luvun loppupuolella kun ne maalattiin punamultamaalilla Ruotsin kuningas Kustaa III:n vierailua varten.\nPorvooseen voi saapua vaikka risteilyaluksella Helsingistä. Kaupunkien välillä liikennöivät lähes päivittäin m/s J.L. Runeberg ja Royal Line. Jotkut tekevät jokavuotisen pyhiinvaelluksensa Porvooseen 60-luvun Lättähattu-museojunalla.\nVanhan Porvoon putiikki-idylliä.\nVanhan Porvoon pelastaja ja muita taiteilijoita\nMonet liikkuvat Jokikadun ja Välikadun varrella sekä kirkon ympäristössä, mistä löytyy paljon palveluja ja putiikkeja. Porvoon museon näyttelytilohin voi tutustua raatihuoneentorilla. Museoon kuuluvat sekä raatihuone että viereinen Holmin talo.\nPorvoon kaduilla viihtyi myös ruotsalainen kreivi Louis Sparre. Hän oli taidemaalari ja Porvoon ystävä, jonka aktiivisuuden ansiosta aikeet vanhan Porvoon tuhoamisesta ja muuttamisesta empire-tyyliseksi leveine suorine katuineen hylättiin 1800-luvun lopulla.\nPorvoon taiteilijoista kannattaa muistaa Albert Edelfelt, joka Pariisin vuosien jälkeen palasi Porvooseen ja tallensi maalauksiinsa Haikon ateljeessaan lähiseutujen näkymiä. Ateljee on avoinna toukokuun puolivälistä syyskuun puoleen väliin.\nPorvoossa avattiin keväällä 2012 Taidetehdas, jossa voi käydä ostoksilla, syömässä ja konserteissa. Taidetehdas sijaitsee sillan kupeessa osoitteessa Läntinen Aleksanterinkatu 1. Samasta paikasta löydät myös matkailutoimiston.\nKaduilla ja kujilla kannattaa vaellella vähän sivummallekin turistivilinästä.\nHerkkuja ja muinaisjäännöksiä\nPorvoon tunnettuja herkkuja ovat Runebergintorttu ja Brunbergin makeiset, joita tullaan maistelemaan ulkomailta asti. Brunbergin suklaa- ja makeistehdas on toiminut Porvoossa jo vuodesta 1871 lähtien. Yrityksen liike löytyy Välikadulta.\nLinnamäet Vanhan Porvoon pohjoispuolella ovat merkittäviä muinaisjäännöksiä. Iso Linnamäki on muinaislinnoitus ja Pikku Linnamäellä puolestaan on rautakautinen kalmisto. Kesällä alueella järjestetään lapsille Viikinkiseikkailu.\nSaaristo ja lähialueet\nPorvoon saaristoon pääsee omalla tai vuokratulla autolla tai veneellä, sekä bussilla. Pellingissä voi käydä kävelyretkillä, kalastaa ja vierailla museoissa. Monet vierailevat Söderskärissa 150-vuotiaalla majakalla.\nHamarin sahakylä sijaitsee 5-7 kilometrin päässä keskustasta. Hamari on osa Porvoon teollisuushistoriaa.\nPostimäki puolestaan sijaitsee 9 kilometrin päässä keskustasta Ilolassa. Se on yksi Suomen parhaiten säilyneistä aidoista mäkitupalaisalueista. Mäellä on mm. kesäkahvila, kesäteatterirakennus ja olkimuseo.\nPorvoon kaupungin matkailuneuvonta


Focusrite Scarlett 18i8, 2nd generation - Äänikortit - Pori Sound City\nScarlett18i8 – nyt uusi, 2nd gen, versio.\nScarlett 18i8 on ideaali muusikoille, tuottajilla ja bändeille, jotka haluavat äänittää useita instrumentteja yhtäaikaa; rumpuja, kitaroita, laulua, keyboardeja. Neljä luonnollisen kuuloista Scarlett -mikrofoniesivahvistinta, super-low –latenssi* ja luokkansa johtava äänenlaatu on täydennetty neljällä linjasisäänmenolla, digi I/O:lla, kahdella monitorointiulostulolla sekä kahdella täysin erillisellä kuulokelähdöllä. ADAT –sisäänmeno mahdollistaa kahdeksan kanavan laajennuksen isompia äänityssessioita varten. Focusrite on täydellinen pari Pro Toolsille ja Avid, ja Focusrite työskentelevätkin yhdessä varmistaakseen kaikkien Scarlet –interfacejen toimivuuden Pro Toolsissa. Scarlett 18i8 on yhteensopiva myös muiden tärkeimpien äänityssoftien kanssa Mac- ja PC-alustoilla.\nLaadukas 24bit / 192 KHz äänikortti Mac, PC ja iPad –käyttöön


Mihin puoli tuntia riittää? - Vanhempainliitto\nOlet täällä: Etusivu » Blogit » Mihin puoli tuntia riittää?\nKirjoittaja on kielitieteilijä, joka on ollut mukana kehittämässä Lukumummi ja -vaari -toimintaa. Kuvassa Lukuvaari Hannu Tuovinen.\nPuoli tuntia viikossa ei kuulosta paljolta. Mitä siinä ajassa ehtii tehdä? Syödä lounaan tai katsoa iltauutiset ja sään. Mutta puoli tuntia on merkittävä aika, kun tapaa jonkun, jonka kanssa lukea yhdessä.\nOppimiseen ja oppimisvaikeuksiin erikoistunut Niilo Mäki Instituutti ja Mannerheimin Lastensuojeluliiton Keski-Suomen piiri aloittivat vuonna 2012 kehittämään toimintaa, jossa vapaaehtoiset seniorit lähtevät alakouluille lukemaan lasten kanssa. Ideana oli luoda tutkimustietoon perustuva malli lukutaidon ja lukemisen tukemiseen. Lukemiseen innostavia vapaaehtoisia alettiin kutsua Lukumummeiksi ja -vaareiksi. Kukaan ei osannut arvata, että 10 vuotta myöhemmin toiminnassa olisi mukana ympäri Suomen yli 900 vapaaehtoista ja noin 3000 oppilasta. Yleisimmin Lukumummi tai -vaari käy kerran viikossa koululla lukemassa yhden oppilaan kanssa noin puoli tuntia. Puolen tunnin lukutuokiot ovat osoittautuneet menestykseksi kaikkien osapuolien kannalta.\nTuovisen mielestä toisen kanssa lukeminen on mukavaa, koska siihen liittyy vuorovaikutteisuus molempiin suuntiin.\nOppilaat nauttivat ja hyötyvät Lukumummin tai -vaarin kanssa lukemisesta sekä yhdessä olemisesta. Lapset ovat itse kertoneet oppivansa vapaaehtoisten kanssa lukemaan paremmin sekä ymmärtämään lukemansa. Lukiessa oppii myös uusia sanoja. Lukutuokio arjen keskellä tarjoaa koululaiselle kiireettömän, kahdenkeskisen hetken tutun aikuisen kanssa. Opettajatkin iloitsevat lapsen luotettavasta lukukaverista. Yhteinen lukutuokio, kaunokirjojen lukeminen ja kirjoista keskusteleminen on myös suuri ilo vapaaehtoisille Lukumummeille ja -vaareille.\nPitkään Lukuvaarina toiminut Hannu Tuovinen on ehtinyt olla kymmenien koululaisten Lukuvaari, minkä lisäksi hän on neljän oman lukulapsenlapsen ukki. Tuovisen mielestä toisen kanssa lukeminen on mukavaa, koska siihen liittyy vuorovaikutteisuus molempiin suuntiin. Luetun kappaleen jälkeen on hauska yhdessä pohtia luettua. Myös kirjan kieleen tulee kiinnitettyä huomiota: millaista kieltä kirjailija on luonut ja millaisia sanoja käyttänyt.\nVuosikymmenten aikana Hannu Tuovinen on ehtinyt lukea monenlaista. Omien poikiensa kanssa hän luki mm. Mauri Kunnasta, Peppi Pitkätossua ja Viirua ja Pesosta. 10–12-vuotiaille lapsilleen Tuovinen luki Cervantesin Don Quijotea. Lukuvaarina lukulistalle ovat päässeet esim. Martin Widmarkin Lasse-Maijan etsivätoimisto, Johanna Hulkon Geoetsivät ja Nopolan sisarusten Risto Räppääjä.\nYhdessä lukeminen on paljon enemmän kuin yksittäisten sanojen toistelua. Kerran Lukumummien ja -vaarien vertaistapaamisessa jokainen kirjoitti itselleen puolen vuoden päähän kirjeen. Hannu Tuovisen kirje kiteyttää kauniisti, mitä kaikkea yhdessä lukemiseen liittyykään:”Kiitos sinulle, kun olet antanut panoksesi monelle lapselle, toteuttanut yhdessä lukemisen maailman. Se on kuin luminietos ilahduttamassa ja valaisemassa lapsen maailmaa ja kotimaisemaa. Se on liukumäki, joka vie naama iloisena eteenpäin! Lyhyesti: voin tukea lapsen omatoimista lukutaitoa suomeksi, saatanpa osaltani auttaa häntä pääsemään haluamalleen polulle elämässä. Ja samalla olen malli hyvästä aikuisesta. Saan palkinnoksi hymyt ja kaveruuden kokemuksen kerran viikossa.”\nLukumummit ja -vaarit ovat levittäneet lukuiloa jo monena vuonna myös Suomen Vanhempainliiton Kiedo meidät tarinaan -lukukampanjaan osallistumalla. Arkiaamuisin kirjoja on luettu niin suorissa kuin etukäteen nauhoitetuissakin lähetyksissä. Hannu Tuovinenkin on ollut mukana ja lukenut mm. Patrik ja superseniorit -kirjaa sekä Astrid Lindgrenin Kompa Kamppista. Lukukampanjaa vietetään vuosittain marraskuussa isänpäivän tienoilla. Tämän vuoden virtuaaliset lukutuokiot ovat katsottavissa koko marraskuun ajan Lukumummien ja -vaarien nettisivuilla sekä Facebookissa(@lukumummitjavaarit).\nKaikenikäisille ihmisille tekee hyvää nauttia kirjoista ja tarinoista yhdessä – vaikka se puoli tuntia kerrallaan.\nTule mukaan lukuseikkailuun!\nKatso ja kuuntele tarinatuokioita (lukumummitjavaarit.fi)\nTutustu Kiedo meidät tarinaan -lukuhaasteeseen


Kokoomus on Sipilän hallituksen heikoin lenkki – hyvästi! – Pirkan Blogit\nJulkaistu 29.5.2018 29.5.2018 kirjoittanut Väinö Okaruusu\n10 Replies to “Kokoomus on Sipilän hallituksen heikoin lenkki – hyvästi!”\nOrpo voi olla kokoomuksen heikoin lenkki mutta sipilä on sitten koko hallituksen heikoin lenkki terv tepivaari\nSaattaapi olla, vaan Vapaavuori olisi vienyt koko homman hesan etujen mukaan muiden kustannuksella.\nNämä on niin röyhkeitä ettei mitään väliä\nTunne – kuin takiaspalloja heiteltäisiin kahden välillä – eikä muilla liene jalansijaa maamme tärkeimmässä uudistuksessa … voisko käyttää erästä tiettyä sanamuotoa … hillotolppia ?\nOrpo on jääkylmä bisnesmies. Vapaavuori on vähän enemmän ihminen, eikä siten oikein löytänyt paikkaa.\nLepomäki taas oli visionääri ja aivan liian älykäs leikkimään poikien hiekkalaatikolla.\nKokoomus on äijäpuolue ja voi mennä vielä tovi, ennen kuin Kokoomuksessa ollaan valmiita valitsemaan nainen johtoon. Se on valitettavaa, sillä esim. Elina Lepomäki olisi ollut hyvä vaihtoehto jo viime kerralla. Elinan johtamiskyvyt näkyvät mm. siinä, että hän teki irtioton soteasiassa, kysymättä mitään Orpolta.\nOlen hieman eri mieltä Kyuun kanssa Jan Vapaavuoresta (ent. Friberg). Mielestäni Vapaavuori on ns. kova jätkä, joka näkyi jo nuorena mm. kovana tappelijana, joka sai nuoruudessaan jopa rangaistuksenkin (sakkoja) pahoinpitelystä. Ikä on onneksi jalostanut Vapaavuorta käyttäytymään asiallisesti, mutta jämäkästi.\nOnneksi ei Vapaavuoresta tullut Kokoomuksen puheenjohtajaa.. Jos hän olisi ollut vaikuttajana valtakunnan politiikassa ja hallituksessa, olisi Suomen autioittaminen paljon pidemmällä mitä nyt. Vasta nyt on näyttänyt oikean vihamielisen kaupunkipolitiikkansa.\nTaitaa mennä yllä lukemani perusteella niin että kaikille jotka eivät tykkää Kokoomuksesta oli onni että ei Vapaavuoresta tullut puheenjohtaja.\n”Kun Kokoomus valitsi viimeksi puheenjohtajakseen Petteri Orpon teki se suuren virheen. Tarjolla olisi ollut Jan Vapaavuori,…”\nVäiski, pieni faktantarkistus:\nKun Orpo valittiin 2016, niin Vapaavuori ei ollut enää tarjolla, vaan jo Luxemburgissa.\nJan Vapaavuori oli ehdokkaana 2014, jolloin hävisi Stubbille (ja Risikollekin).\nNaisilla yleensä pitää olla rohkeutta asettua köriläitä vastaan vaikka omassa puolueessa,jos todella huomaa ” ettei sotaa SoTea näin käydä ” … älykkäät eivät käy tukkanuottasille hiekkalaatikossa vaan tekevät sen muilla tavoilla.\nVertausta Elina Lepomäestä !\nEdellinen artikkeliEdellinen Se on niitä prioriteetteja, nääs\nSeuraava artikkeliSeuraava Muuntorangaistuksen vaihtoehdot


Brändiuudistus kasvatti Denniksen liikevaihtoa - Talous - Turun Sanomat\nBrändiuudistus kasvatti Denniksen liikevaihtoa\nKuvassa Denniksen Turun aluepäällikkö Virpi Lilja ja Denniksen omistaja Sebastian Björkstén Linnankadun uudistetussa ravintolassa.\nTalous | Turun Sanomat | 8.6.2016 15:31 | 5\nRavintolaketju Ristorante Pizzeria Dennis on yli kaksinkertaistanut liikevaihtonsa viiden vuoden aikana. Liikevaihto on kasvanut viidestä miljoonasta eurosta 12 miljoonaan euroon.\nKetju uskoo, että kasvun takana on Dennis-ravintoloiden uudistus, valmispizzojen vahva kasvu vähittäistavarakaupassa sekä oma kotiinkuljetustoiminta.\nDennis-ketju käynnisti brändiuudistuksen omistajanvaihdoksen myötä vuonna 2013. Omistaja ja toimitusjohtaja Sebastian Björkstén kertoo, että kolmanneksen liiketoiminnan rahavirrasta tuo valmispizzat, joita myydään vähittäistavarakaupoissa.\nYli 40-vuotiaan ravintolaketjun uudistaminen aloitettiin puolitoista vuotta sitten. Uuden sisustuksen sai ensimmäisenä ketjun vanhin yksikkö Turun Linnankadulla tammikuussa 2016.\nRavintolaketju kertoo tiedotteessaan, että brändiuudistus toteutetaan seuraavien vuosien aikana kaikissa Suomen Dennis-ravintoloissa.\nEn ota kantaa sisustukseen, mutta pizzat ovat muuttuneet huonoiksi. Valitin pizzan laadusta, on aivan erilainen kuin se johon olin tottunut yli 20:n vuoden ajan. Tarjoilija oli pahoillaan, että näin nyt vaan on. Kuulin nurinaa myös viereisestä pöydästä. Emme mene enää Dennikseen.\n"Makuaisti tallella" kirjoitti 8.6.2016 16:38 Tee ilmoitus\nVilpitön koska onnea ;)\nOlisiko takana kuitenkin se omistajanvaihdos? Mun mielestäni brändi on ihan sama vaikka logo ja sisustus on vähän vaihtanutkin tyyliä. Kyllä brändin uudistus lienee jotakin radikaalimpaa?\n"Kateeton" kirjoitti 8.6.2016 18:02 Tee ilmoitus\nDenniksen valmispizzat eivät mielestäni eroa saarioisten vastaavista mutta kolme kympillä tarjouksia on vähän väliä. Ne myyvät lama-aikana. Itse ravintolaan en ole eksynyt, mutta uutuudenviehätys nostaa liikevaihtoa.\n"Chris" kirjoitti 8.6.2016 22:43 Tee ilmoitus\nTaitaa heidän uudistuksensa kuitenkin kasvattanut eniten Perezin ja Pizza Linen asiakaskuntaa ja liikevaihtoa. Niistä saa kunnon maistuvia pitsoja, joissa on paikan päällä tehdyt pohjat\n"Entinen kanta-asiakas" kirjoitti 9.6.2016 7:28 Tee ilmoitus\nMenin perheen kanssa uudistettuu pizeriaan ja heti ovella on kyltti, odota pöytiin ohjausta. Siinä sitten seisottiin ja tarjoilijat menee ohi pari kertaa eikä edes tervehdi tai huomioi mitenkään ja salissa selvästi tyhjiä pöytiä. Hetken kuluttua jatkoimme matkaa, eikä siis tarvitse tulla tänne takaisin, Turusta kyllä löytyy paikkoja joissa joista saa palvelua.\n"Ei enää asiakas" kirjoitti 9.6.2016 16:36 Tee ilmoitus